Prynhawn Da, S4C: Plannu hadau blodau gwyllt ac adeiladu cartref draenogod – Adam Yn Yr Ardd\nPrynhawn Da, S4C: Plannu hadau blodau gwyllt ac adeiladu cartref draenogod\n4 Ionawr 2021 12 Gorffennaf 2021\nDyma fideo o eitem ffilmiais ar gyfer Prynhawn Da ym mis Hydref 2020. Yn yr eitem, rwy’n dangos sut i blannu dol blodau gwyllt yn defnyddio hadau Cynllun Arbennig yr Ardd Fotaneg Genedlaethol – Cynllun Sicrwydd Peillwyr! Mae cadw darn o dir yn ein gerddi ar gyfer tyfu blodau gwyllt yn holl bwysig i helpu ein peillwyr a’n pryfer sydd yn hanfodol ar gyfer ein system eco.\nA oes teulu o ddraenogod yn chwilio am gartref clyd newydd yn ystod y gaeaf? Yn yr eitem, rwy’ hefyd yn adeiladu cartref i’r draenog yn yr ardd (Plas y Draenog, fel welwch yn y llun) ac yn eich dangos chi sut i greu un eich hun am y draenogod sy’n galw eich gardd chi yn gartref – rhywbeth rhwydd a llawn sbort i wneud gyda’r plant tra’n rhoi help llaw i natur yr un pryd.\nMae gymaint o fanteision o gael teulu o ddraenogod yn yr ardd i’r garddwr. Mae nhw’n rheoli plâu o bryfed a malwod sydd hefyd yn sicrhau cydbwysedd i system eco’r ardd. Mae niferoedd draenogod wedi gostwng yn ddychrynllyd o sydyn yng Nghymru dros yr ugain mlynedd diwethaf! Mae pob help i’n ffrindiau bach pigog annwyl yn yr ardd yn bwysig!\nAdam yn yr Ardd 🍂🏡\nDyma top tips Adam ar sut i ddenu byd natur i’ch ardd gefn… 🍂🏡\nPosted by Prynhawn Da S4C on Dydd Mercher, 14 Hydref 2020


Tîm Sinfonia Cymru - Sinfonia Cymru\nRoeddwn i’n anobeithiol am chwarae’r feiolin. Yr unig reswm y dysgais sut i’w chwarae oedd fel y gallwn ymuno â cherddorfa’r ysgol ac osgoi’r cadetiaid. Yna sylweddolais fod arnoch angen ail offeryn i fynd i’r rhan fwyaf o golegau cerdd. Cefais fy nerbyn yng Ngholeg Brenhinol Cerdd y Gogledd, yr unig un lle nad oedd rhaid i mi chwarae’r feiolin! Erbyn hyn, ar ôl taith hir a throfaus, rydw i yma yn Sinfonia Cymru. Mae’n braf iawn gweithio gyda cherddorion ifanc sy’n dod â chymaint o angerdd, egni ac ymroddiad i’w gwaith ac sy’n dangos y pleser maen nhw’n ei gael o greu cerddoriaeth gyda’i gilydd yn agored. Dyma’r swydd berffaith i mi – ac rydw i wedi cael digon i ddewis o’u plith yn ystod y 40 mlynedd diwethaf a mwy! Ac maen nhw’n fy nhalu i’w gwneud – dychmygwch hynny.\nCefais fy magu yng Ngogledd Dyfnaint a phenderfynais fy mod i eisiau chwarae’r corn Ffrengig ar ôl gweld cyngerdd pumawd chwyth a meddwl ei fod yn edrych yn eithaf diddorol! Nid oeddwn erioed yn wych arno, ond es ymlaen i goleg cerdd yng Nghaerdydd ac yna Manceinion, lle sylweddolais yn fuan fod fy sgiliau’n fwy addas ar gyfer yr ochr logisteg a rheoli ym maes creu cerddoriaeth. Roedd fy swydd gyntaf gyda Sinfonia Cymru fel rheolwr cerddorfa yn 2008, cyn symud i oleuadau llachar Llundain am 7 mlynedd ac yna dychwelyd i Sinfonia Cymru yn 2017. Rwyf wrth fy modd â’r amrywiaeth o gerddoriaeth a pherfformiadau a geir gan y gerddorfa yma, a’r egni, y rhagoriaeth a’r positifrwydd y mae’r holl gerddorion rhagorol yn eu cyfrannu i bob prosiect. Yn fy amser hamdden, rwyf wrth fy modd â cherddoriaeth fyw o bob genre gwahanol, ac yn mwynhau’r awyr agored!\nRheolwr Cyngherddau a Phrosiectau\nBu’n llawer gwell gen i ddarllen a siarad am gerddoriaeth na’i chwarae o hyd (mae fy nhrwmped wedi bod yn ei gês ers dwy flynedd o leiaf bellach) ac rwy’n treulio’r rhan fwyaf o’m hamser yn Rhydychen a Chaergrawnt yn obsesu am ffiwgiau. Mae’n wych fy mod i’n gallu parhau i sgwrsio â phobl sy’n dwli ar gerddoriaeth a bod yn rhan o gynllunio prosiectau cyffrous ac amrywiol, gan weithio gyda phersonoliaethau cerddorol mor ddiddorol. Cefais fy magu yng Nghaerdydd, a dyna lle cefais fy holl brofiadau cerddorol cyntaf, felly rwy’n falch o fod yn rhan o’r diwylliant cerddorol yma eto. Pan nad ydw i’n meddwl am gerddoriaeth, rwy’n hoffi gweithio fy ffordd drwy fy nghasgliad cynyddol fawr o lyfrau ryseitiau, sy’n nesáu at bum deg ar hyn o bryd.\nCefais fy ngeni a fy magu yn Llandybie lle cefais ddysgu cerddoriaeth gan fy mam anhygoel. Es i draw i Ysgol Gerdd Chetham’s pan oeddwn i’n 16 oed ac es ymlaen i’r RNCM ar ôl hynny a nawr yn mwynhau bywyd lliwgar ac amrywiol fel feiolinydd clasurol a thrawsgroesiad. Rwy’n angerddol am wthio ffiniau a chredaf mai amrywiaeth yw sbeis bywyd mewn gwirionedd a cheisiaf fyw yn driw i hynny yn fy ngyrfa lawrydd. O gyd-ddod o hyd i’r Manchester Collective, i arwain Cerddorfa Kaleidoscope, recordio tannau ar gyfer cynhyrchwyr electronig a chwarae gyda rhai o artistiaid jazz mwyaf cyffrous y wlad gyda fy mhedwarawd, Amika, rwyf wrth fy modd â phob rhan o’r hyn rwy’n ei wneud. Tan yn ddiweddar, pan gyrhaeddais y cap oedran, roeddwn yn aelod hir sefydlog o Sinfonia Cymru ac mae wir wedi helpu i fy siapio i mewn i’r cerddor rydw i heddiw. Rwy’n falch iawn o allu parhau â’r siwrnai gyda’r teulu anhygoel hwn yn fy rôl fel Cydymaith Creadigol ac i ddal ati i wthio, archwilio a thyfu gyda’n gilydd, i roi’r cyfan maen nhw wedi’i roi i mi yn ôl a dod â’r cyfan yn ôl adref!\nShwmae, Heulwen ydw i a thrwy fy musnes Llais Cymru, rydw i wedi bod yn arwain y Marchnata ar gyfer Sinfonia Cymru ers Medi 2021. Rwy’n caru cerddoriaeth, rydw i wrth fy modd yn canu, mae’n fy ymlacio, yn gwneud i mi deimlo’n hapus ac yn fyw, ond dydw i erioed wedi llwyddo i chwarae offeryn! Rhoddais gynnig ar yr utgorn ond ni allwn gael unrhyw synau dymunol allan ohono, gwaharddwyd fy recorder a fy chwiban Wyddelig o gartref y teulu, dywedodd fy athro ffidil bod fy nghanu yn llawer gwell, felly treuliais fy ngwersi ffidil yn canu yn lle! Yn fy 30au, ceisiais eto gyda gwersi piano ochr yn ochr â fy mhlentyn 5 oed, ni chefais unrhyw hwyl arni! Felly, rydw i’n canolbwyntio ar fy nghryfderau fy hun ac yn mwynhau’r cyfle i rannu straeon ein cerddorion anhygoel a’r gerddorfa hwyliog hon sef Sinfonia Cymru. Cerddorion, dwi’n codi fy het i chi!\nMae cerddoriaeth yn ei holl ffurfiau wastad wedi bod yn rhan enfawr o fy mywyd, a gorau oll po fwyaf arloesol y bydd, gan groesi pob genre. Rwy’n dal i chwarae’r clarinét (yn amatur iawn), er bod hyn yn anoddach pan fyddwch chi’n treulio’ch bywyd yn gwrando ar gerddorion proffesiynol! O ran gyrfa, dechreuais fywyd fel cyfreithiwr ond nid cyfrinach fawr oedd fy mod bob amser wedi dymuno gweithio ym maes y celfyddydau. Yn 2009, cymerais y cam hwnnw, gan weithio am chwe blynedd yng Nghanolfan y Barbican ac am bedair blynedd gyda Cherddorfa Aurora, ac fel ymddiriedolwr prosiect drymio cymdeithasol Drum Works. Mae wedi bod yn bopeth y gobeithiais y byddai – gyda’r “gwaith” yn cynnwys gwylio ymarfer ymhlith cerddorfa, neu wrando ar artistiaid o’r radd flaenaf yn tiwnio i fyny yng nghefn y llwyfan! Does dim byd gwell! Rwy’n credu’n angerddol mewn creu cyfleoedd mewn cerddoriaeth ac rwyf wrth fy modd yn cyfrannu at hynny gyda Sinfonia Cymru.\nFe’m ganwyd yng Nghaerdydd ac astudiais Saesneg ym Mhrifysgol Caergrawnt. Rydw i wedi gweithio ym maes rheoli’r celfyddydau a chodi arian ers graddio, gan gynnwys yn Glyndebourne, Neuadd Wigmore a Gŵyl Baróc Aberhonddu. Rydw i’n Gyfarwyddwr Ymddiriedolaeth Gerddoriaeth Canolbarth Cymru, a gydsefydlais yn 2009 i gynyddu mynediad at gerddoriaeth fyw o ansawdd uchel i bobl ledled y canolbarth gwledig, yn enwedig trwy ddysgu a chyfranogi creadigol. Rydw i hefyd yn Ysgrifennydd Cwmni Gŵyl y Gelli.\nFe’m ganwyd a’m magwyd yng Nghymru ac astudiais gerddoriaeth ym Mhrifysgol Caerdydd cyn gwneud astudiaethau ôl-raddedig yng Ngholeg Goldsmith, Llundain. Dechreuais fy ngyrfa yn y BBC, gan weithio i Radio 3 a BBC Music Magazine. Yna, gweithiais ym maes rheoli cerddorfa a chynhyrchu opera cyn symud yn ôl i Gymru, a dod yn Gyfarwyddwr Creu Cymru. Ar hyn o bryd, rydw i’n Gyfarwyddwr Tŷ Cerdd, sef y corff cenedlaethol sy’n gyfrifol am hyrwyddo a dathlu cerddoriaeth Cymru. Rydw i’n aelod o Fwrdd Cymdeithas Gorfforedig y Cerddorion (ISM), Anthem – Cronfa Gerdd Cymru a Gŵyl Llanandras.\nRydw i’n Bartner yn Darwin Gray ac yn bennaeth eu tîm Cyflogaeth ac Adnoddau Dynol. Rydw i’n cynghori ar bob agwedd ar gyfraith cyflogaeth ac mae gennyf arbenigedd a diddordeb penodol yn y gyfraith gwahaniaethu. Rydw i’n cyfrannu’n rheolaidd at raglenni radio a theledu, yn cynnal digwyddiadau hyfforddi, ac yn siarad mewn digwyddiadau a chynadleddau ar faterion yn ymwneud ag iechyd meddwl yn y gweithle. Yn 2016, helpais sefydlu Rhwydwaith Adnoddau Dynol Cymru a Gwobrau Adnoddau Dynol blynyddol Cymru i annog arfer gorau yn y sector cyflogaeth a dathlu cyflawniadau gweithwyr Adnoddau Dynol proffesiynol ledled Cymru.\nFi yw’r Rheolwr Marchnata ar gyfer cynulleidfaoedd yng Ngholeg Brenhinol Cerdd a Drama Cymru, lle rwy’n hyrwyddo tua 300 o ddigwyddiadau bob blwyddyn.\nRwyf wedi gweithio ym maes marchnata’r celfyddydau ers dros ddegawd gan gynnwys rolau yng Nghanolfan Mileniwm Cymru a Cherddorfa Genedlaethol Cymru’r BBC, ac fel ymgynghorydd marchnata i Sinfonia Cymru, Hijinx Theatre ac Ongl Design. Yn wreiddiol o Orllewin Cymru, fe wnes i astudio Cerddoriaeth ym Mhrifysgol Caerdydd, ac rydw i dal wrth fy modd yn chwarae cerddoriaeth gyda ffrindiau pan alla i.\nSimone Willis Tansley\nAstudiais y feiolin yng Ngholeg Brenhinol Cerdd a Drama Cymru, gan raddio yn 2014. Rydw i’n dal i addysgu a chwarae rhywfaint, ond yn ddiweddar rydw i wedi canolbwyntio ar ymchwil, gan ymgymryd â PhD ym Mhrifysgol Metropolitan Caerdydd. Rydw i’n ymchwilio i straen yn y gweithle, ymdopi a llesiant cerddorion clasurol proffesiynol a myfyrwyr cerdd mewn ysgolion cerddoriaeth. Ochr yn ochr â hyn, rydw i’n Adolygwr Systematig ym Mhrifysgol Caerdydd, gan ddatblygu’r sylfaen dystiolaeth i lywio polisïau ac arferion ym maes iechyd a gofal cymdeithasol.\nPe byddech chi wedi gofyn wrtha’i yn fy arddegau cynnar beth y byddwn i’n ei wneud fel oedolyn, does dim siawns y byddwn i hyd yn oed yn sôn am Gerddoriaeth Glasurol! Byddech chi’n lwcus i gael y gair ‘Cerddoriaeth’ hyd yn oed, er, roeddwn i’n gwrando ar holl fandiau fy niwrnod: SOAD, Papa Roach, Sum41, Nirvana, ac ati, wrth sglefrfyrddio, casáu ysgol, gemau cyfrifiadur, yr holl bethau mae’r arddegwyr yn ei wneud. Dechreuais chwarae Fiola pan oeddwn yn 9 oed, dechreuais fwynhau cerddoriaeth go iawn o tua 14 oed, a syrthiais yn llwyr mewn cariad ag ef erbyn fy mod yn 16 oed, ‘jyst’ mewn pryd i gael fy holl raddau at ei gilydd ar gyfer gwneud cais i’r brifysgol. Ein taith ni sy’n rhoi llais unigryw i ni i gyd yn y byd hwn, sy’n dod â mi i’r rhan orau am fod yn gerddor – mae’n daith sydd byth yn dod i ben, ac edrychaf ymlaen bob dydd at yr hyn a allai fod yn dod rownd y gornel nesaf. …\nIseldirwr ydw i sydd wedi byw yng Nghymru ers dros 35 mlynedd. Roedd fy ngyrfa gynnar ym maes rheoli llwyfan a theatr, gan weithio i gwmnïau fel Made in Wales, Hijinx, Theatr Sherman a Theatr Hafren. Yn y 1990au cynnar, graddiais fel Hanesydd Celf o’r Brifysgol Agored a symudais ymlaen i reoli celf gyhoeddus, gan weithio yn CBAT: Asiantaeth y Celfyddydau ac Adfywio. Deuthum yn Gyfarwyddwr yr Asiantaeth yn 2003 ac yna’n Gyfarwyddwr Gweithredol ei holynydd, sef Safle. Dilynwyd hyn gan rai blynyddoedd yn gweithio fel ymgynghorydd celf ar fy liwt fy hun. Yn fwy diweddar, rydw i wedi ymuno â’r elusen fewnfudo Settled, gan gynghori dinasyddion yr Undeb Ewropeaidd yn y Deyrnas Unedig ar eu statws mewnfudo ar ôl Brexit.\nRoeddwn i am ddweud diolch am y cyfle gwych i guradu fy ngherddoriaeth fy hun. Mae’r profiad wedi agor llwybrau newydd ac rydw i’n sicr yn teimlo yr hoffwn i wneud hyn fel rhan annatod o’m bywyd cerddorol.\n–Abel Selaocoe, curadur #MotherTongue, mis Mai 2019


Fy awgrymiadau ardderchog ar gyfer wythnos y glas… – Your Student Life, Supported - Cardiff University\nAdvice for living in Cardiff and the UK, Health and Wellbeing, Managing your money, More, New Students, Student Mentors, Student Stories\nHelo bawb, Clare ydw i, myfyriwr trydedd flwyddyn sy’n astudio Hanes yr Henfyd. Rydw i hefyd yn fentor myfyrwyr.\nMae’r cynllun mentoriaid myfyrwyr yn paru myfyrwyr blwyddyn gyntaf (mentoreion) â mentoriaid o’r un Ysgol academaidd (ceir mentoriaid ym mhob ysgol heblaw am Bensaernïaeth). Neilltuir grŵp bach o fentoreion i bob mentor ac maen nhw’n cwrdd yn rheolaidd i drafod ystod eang o bynciau, fel:\ndisgwyliadau’r cwrs a ffyrdd newydd o astudio\ndod o hyd i’r ffordd o gwmpas eich Ysgol\nymgartrefu yn y neuaddau\ncyfleoedd a ffyrdd o gymryd rhan\nDyma rai o fy awgrymiadau ardderchog ar gyfer wythnos y glas:\n👩🎓 Defnyddiwch eich mentor myfyrwyr! Mae’n gynllun gwych ac yn ddefnyddiol iawn. Byddan nhw’n eich helpu i ymgartrefu ym mywyd y Brifysgol ac mae’n lle da i fynd i ofyn unrhyw gwestiynau. Dylech chi fynd i’r cyfarfodydd – byddwch yn falch iawn eich bod wedi mynd iddynt.\n💰 Ceisiwch beidio â gwario’n wyllt pan ddaw eich benthyciad i mewn!\n✍ Peidiwch â phoeni am y gwaith nes i chi ei gael – nid yw poeni ymlaen llaw yn mynd i helpu.\n🙋 Byddwch yn gwneud ffrindiau – mae pawb yn yr un cwch.\n🤺 Edrychwch ar y ffeiriau gwirfoddoli a chymdeithasau – mae bob amser yn syniad da ymuno â chymdeithas neu ddwy. Maen nhw’n ffordd wych o gael hwyl a chwrdd â phobl newydd o bob rhan o’r Brifysgol!\n📧 Cadwch olwg ar eich negeseuon ebost-dyma’r brif linell gyfathrebu rhyngoch chi a’ch darlithwyr.\n📋 Rwy’n gwybod ei fod yn swnio’n syml ond…gwnewch nodiadau mewn darlithoedd. Gwnewch beth bynnag sy’n gwneud i chi deimlo’n gyfforddus – ysgrifennu â llaw neu deipio; chi sy’n dewis. Caiff rhai darlithoedd eu recordio er mwyn i chi allu eu gwylio ryw dro arall, ond nid pob un. Holwch eich darlithydd a yw hyn yn digwydd.\n🏙 Ewch allan i weld y ddinas. Rydyn ni’n lwcus iawn i gael cymaint o’n cwmpas, felly cymerwch beth amser i’w weld. Rwy’n argymell yr Amgueddfa Genedlaethol a’r Castell (rydych yn gymwys i gael Allwedd i’r Castell fel myfyriwr yma). Cewch ragor o wybodaeth yma: https://www.castell-caerdydd.com/allwedd-y-castell/?force=2\n🛌🥗 Mynnwch rywfaint o gwsg a bwytewch eich ffrwythau a’ch llysiau! Cadwch ffliw’r Glas-fyfyrwyr draw fwyta’n dda, cael digon o gwsg a fitaminau.\n📚 Edrychwch ar eich rhestrau darllen a’ch llawlyfrau modiwl.\n☎ Cadwch mewn cysylltiad â’r cartref.\n☑ Cynlluniwch eich amser – gwnewch yn siŵr eich bod yn cael cydbwysedd da rhwng gwaith a bywyd ac yn rhoi digon o amser i chi eich hun orffen eich asesiadau. Bydd hefyd yn helpu i’ch cadw ar y trywydd iawn ac i leihau llusgo traed.\n⏰ Gosodwch larymau/nodau i helpu i gynllunio eich diwrnodau ac i’ch cadw ar y trywydd iawn. Nid yw hyn yn gweithio i bawb ond dylech ddod o hyd i’r ffordd sydd orau i chi fel eich bod yn cyrraedd eich nodau dyddiol/wythnosol.\n💰 Os ydych chi’n poeni am arian – cofrestrwch gyda’r Siop Swyddi er mwyn cael gwaith trwy’r Undeb. Mae’n ffordd wych o gael gwaith achlysurol. Ewch ymlaen i cardiffstudents.com ac edrychwch ar y Siop Swyddi.\nDiolch am ddarllen! Rwy’n edrych ymlaen at eich croesawu i gyd i Gaerdydd gyda’n tîm mentora anhygoel. Dymuniadau gorau i chi eleni!\nClare, Mentor Myfyrwyr


Gêm Super Winx Wyddor Cudd. Chwarae rhad ac am ddim ar-lein\nChwilio am eitemau Clwb Winx Tylwyth teg Winx Winx Barbie wisgo i fyny Bratz gwisgo i fyny Bechgyn Gweithredu Winx Winx biliviks Winx Gweithredu Winx a Bratz Clwb Winx Winx gwisgo i fyny Posau Winx Winx Season 5 Winx Enchantix\nGêm Super Winx Wyddor Cudd Ar-lein\nSuper Winx Wyddor Cudd\nGêm Disgrifiad: Rwy'n mwynhau popeth yn ymwneud â'r tylwyth teg Winx? Yna y gêm hon ar eich cyfer chi. Helpwch y Pixies bach i chwilio am y wyddor. Bydd pob llythyr yn cael ei guddio yn ofalus ac ni fyddwch yn dod o hyd iddynt yn hawdd iawn i ffwrdd. Byddwch yn ofalus i beidio â cholli unrhyw un o'r cymeriadau, fel arall ni fydd y lefel yn gyflawn, ac ni all y tylwyth teg diolch digon i chi. Chwilio llwyddiannus.\nRobber Bob 5: Antur yn y Deml Jeff y lladdwr: Gwên ofnadwy Arwyr i fyny Pecyn Jet ar-lein antur Tŷ'r Pharo: Gwrthrychau Cudd Y goroeswyr olaf Adluniad o'r plasty Syniad Yeti Storfa drysor fach Ynys Baeou Y dywysoges ac yn y Pys KoKeng - Tae Trёasure Hunter Monster Uchel: Casglu Frankie Stein Monster Uchel: Ceidwaid Antur o Secrets\nRwy'n mwynhau popeth yn ymwneud â'r tylwyth teg Winx? Yna y gêm hon ar eich cyfer chi. Helpwch y Pixies bach i chwilio am y wyddor.\n© playgame24.com - gêm ar-lein rhad ac am ddim Super Winx Wyddor Cudd () Chwarae\nfflachia herwhela ar-lein Super Winx Wyddor Cudd rhad ac am ddim.. Peidiwch ag anghofio sgorio'ch y gêm hon Super Winx Wyddor Cudd a rhannu gêm hon gyda'ch ffrindiau gorau.


Felin yn gorffen yn 11eg yn y tabl – BangorFelin360\nFelin yn gorffen yn 11eg yn y tabl\nYmdrech fawr yn Llanuwchllyn ond methu sicrhau pwynt er mwyn bod yn 10ed\nCynghrair Ardal Fit Lock Gogledd Orllewin\nLlanuwchllyn 3 Felin 2\nGem olaf y tymor oedd hon i Felin gyda fawr ddim ar y gêm heblaw am y cyfle o orffen yn y 10ed safle yn y tabl, ac angen gêm gyfartal yn unig i gyflawni hyn.\nAeth y tim cartref ar y blaen yn gynnar yn y gêm, ond daeth gôl Iwan Bonc a Felin yn gyfartal yn fuan wedyn. Llanuwchllyn aeth i fewn am eu panned hanner amser 2-1 ar y blaen ar ol hanner cyntaf cystadleuol a difyr iawn.\nAeth Felin amdani yn yr ail hanner, ond cafwyd camddealldwriaeth mawr yn yr amddiffyn, yn rhoi “tap-in” hawdd i Llan i’w gwneud hi yn 3-1. Ond mae Iwan Bonc wedi dod i fewn i fform da yn ddiweddar, a’i gol yn fuan wedyn yn dod a Felin i 3-2.\nFelin oedd yn rheoli am weddill y gêm, ond er dod yn agos ar sawl achlysur, toedd hi ddim i fod. Al Em yn taro’r trawst, Connor yn taro’r postyn, Guto y gôli yn dod i helpu’r ymosodwyr mewn dwy gic cornel yn yr eiliadau olaf. Ond gorfod bodlonni ar yr 11eg safle bu rhaid i Felin.\nTymor llwyddiannus ar y cyfan, a’r hogiau yn haeddu bod yn uwch yn y tabl ar ol perfformiadau gwych ar ol y Nadolig. Diolch i Islwyn Bonc a Lenny am edrych ar ol y tîm yn dilyn salwch Euron, y rheolwr. A gobeithio yn wir cawn ei weld yn ol yn y “dug-out” y tymor nesaf.


Bwrsariaethau - Study at Cardiff - Cardiff University\nBydd Bwrsariaethau Prifysgol Caerdydd ar gael yn 2013 i roi cymorth ariannol ychwanegol i fyfyrwyr o gefndiroedd lle mae’r incwm yn is. Mae’r arian ar gael yn ychwanegol at y grantiau a’r benthyciadau cynhaliaeth y mae’r llywodraeth yn eu talu.\nPwy fydd yn gymwys i gael y bwrsariaethau?\nMae bwrsariaethau ar gael i fyfyrwyr israddedig amser-llawn sy’n dod o gartrefi lle mae’r incwm yn is, ac sydd fel rheol yn preswylio yn y DU (fel y’i diffiniwyd gan y rheoliadau ynghylch cyllido Cymorth i Fyfyrwyr. Mae myfyrwyr a ariannir gan y GIG a myfyrwyr TAR wedi’u heithrio o Gynllun y Bwrsariaethau). Bydd y bwrsariaethau ar gael i fyfyrwyr a fydd yn cychwyn ar eu hastudiaethau israddedig ym mis Medi 2013. I fod yn gymwys i gael Bwrsariaeth gan Brifysgol Caerdydd rhaid i chi fod:\nyn fyfyriwr o’r DU ac yn gymwys i gael cymorth ariannol at eich cynhaliaeth a’ch bod wedi’ch asesu gan eich awdurdod dyfarnu yn un y mae incwm ei gartref/ei chartref islaw £42,611 (fel y’u diffiniwyd gan y rheoliadau ynghylch cyllido Cymorth i Fyfyrwyr. Mae myfyrwyr a ariannir gan y GIG a myfyrwyr TAR wedi’u heithrio o Gynllun y Bwrsariaethau).\nyn atebol i dalu ffioedd dysgu o ryw £9,000 (gan gynnwys grant talu’r ffioedd dysgu, os yw’n gymwys)\nDylech chi ddarllen y telerau a’r amodau i gael gwybodaeth lawn ynghylch bod yn gymwys. Faint fydd gwerth Bwrsariaeth Prifysgol Caerdydd?\nGan fod bwrsariaeth Caerdydd ar gyfer 2013 wedi’i chynllunio i adlewyrchu costau byw i fyfyriwr y Brifysgol, bydd y swm yn amrywio yn ôl faint o gyllid a gewch chi gan y llywodraeth tuag at eich costau byw. Diben hynny yw sicrhau bod gan bob myfyriwr o gartref sydd ag incwm is (o dan £42,611) arian priodol i’w gynnal/i’w chynnal tra bydd ef neu hi yn y Brifysgol. Yr elfennau yn y cymorth a ariannir gan y Llywodraeth yw Grant Dysgu’r Cynulliad (yng Nghymru) a’r Grant Cynhaliaeth (yn Lloegr) a’r Benthyciad Cynhaliaeth. Ym mhob achos, mae’r ymrwymiadau canlynol wedi’u seilio ac wedi’u cyfrifo ar gyfer myfyriwr sy’n cael uchafswm y benthyciad sydd ar gael i fyfyriwr sydd heb fod ar ei flwyddyn/ei blwyddyn olaf ac yn byw oddi cartref. Os yw’ch benthyciad yn is na’r lefel honno, fe gewch chi lefel gymharol is o gyfanswm cymorth gan y llywodraeth/brifysgol nag a nodir yma.\nOs yw incwm eich cartref hyd at £30,000, bydd Prifysgol Caerdydd yn ychwanegu at gyfanswm yr arian a gewch chi gan y llywodraeth (benthyciad myfyriwr a grant cynhaliaeth) i’w godi i £7,500. Os yw incwm eich cartref rhwng £30,001 a £42,611, bydd Prifysgol Caerdydd yn ychwanegu at gyfanswm yr arian a gewch chi gan y llywodraeth (benthyciad myfyriwr a grant cynhaliaeth) i’w godi i £6,750.\nMae’r fwrsariaeth hon yn ymwneud â blwyddyn academaidd 2013/14. Bydd manylion unrhyw fwrsariaeth a all fod ar gael yn y dyfodol i’w gweld ar ein gwefan yn nes at yr amser hwnnw.\nSut mae gwneud cais amdani?\nBydd eich corff ariannu myfyriwr yn y DU yn cynnal y prawf modd statudol i benderfynu a ydych chi’n gymwys i gael grantiau a benthyciadau gan y wladwriaeth. Fydd dim angen i chi, felly, wneud cais ar wahân am Fwrsariaeth gan Brifysgol Caerdydd. Ond sylwch mai rhan o amodau cael eich asesu ar gyfer bwrsariaeth yw bod angen i’ch awdurdod dyfarnu roi data i’r Brifysgol am incwm eich cartref. Os hoffech chi gael eich ystyried ar gyfer cael bwrsariaeth gan y Brifysgol, felly, bydd angen i chi wneud yn siŵr nad ydych chi’n ticio’r blwch ar eich ffurflen asesu i ddal yn ôl eich cydsyniad i rannu’r wybodaeth honno. Mae angen y wybodaeth i asesu a ydych chi’n gymwys i gael bwrsariaeth. Cewch chi gadarnhad o’r fwrsariaeth erbyn y Nadolig er mwyn i’r taliad cyntaf fod yn barod i’w dalu ddiwedd mis Ionawr 2014.\nBwrsariaeth i’r rhai sy’n Gadael Gofal\nGall y rhai sy’n gadael gofal (ac wedi nodi hyn yn y cais UCAS) fod yn gymwys i gael taliad ychwanegol o £3,000. Gallan nhw gael y taliad hwnnw ar ben Bwrsariaeth Prifysgol Caerdydd. Rhaid i ymgeisydd fod wedi bod mewn gofal am 3 mis ers iddo/iddi fod yn 16 oed neu am 6 mis ers iddo/iddi fod yn 14 oed, ac o dan 25 ar ddechrau’r flwyddyn academaidd y mae ei gwrs/ei chwrs yn cychwyn ynddi.\nDyfarniadau Cymunedau’n Gyntaf\nCaiff Dyfarniadau Cymunedau’n Gyntaf eu hanelu at fyfyrwyr sy’n dod i Brifysgol Caerdydd o ardaloedd Cymunedau’n Gyntaf yng Nghymru ac y mae incwm eu cartref o dan £42,611. Gall y myfyrwyr cymwys ddewis rhwng disgownt o £1,000 ar ffi eu preswylfa yn y Brifysgol a chael bwrsariaeth deithio o £500 yn eu blwyddyn gyntaf. Gallant gael y taliad hwnnw ar ben Bwrsariaeth Prifysgol Caerdydd.\nI gael gwybod rhagor, cysylltwch â: Sheila King: +44 (0)29 2087 9128Helen Kerrigan: +44 (0)29 2087 9320E-bost: bursariesandscholarships@caerdydd.ac.uk\nBwrsarïau ac Ysgoloriaethau 2015 - 16 [247Kb]Cymorth bwrsariau i fyfyrwyr presennolCanolfan Chymorth i FyfyrwyrPeidiwch â cholli’r cyfle - cofrestrwch i gael y newyddion diweddaraf gan Brifysgol Caerdydd\tFfioedd ac ariannu


Cyfoeth Naturiol Cymru / Ysbrydoli pobl ifanc i ddelweddu Cymru ar ei gorau\nYsbrydoli pobl ifanc i ddelweddu Cymru ar ei gorau\nMae pobl ifanc Cymru yn cael eu hannog i ddelweddu amgylchedd Cymru ar ei orau mewn cystadleuaeth ffotograffiaeth a drefnir gan Cyfoeth Naturiol Cymru.\nMae CNC yn gofyn i bobl ifanc gymryd ffotograffau o’u ffrindiau yn mwynhau eu hoff rannau o’r amgylchedd naturiol – o’r traethau tywod godidog i’r mynyddoedd geirwon a chreigiog.\nBydd y gystadleuaeth yn cael ei rhannu’n ddau gategori – 11 oed ac iau, a 12 - 18 oed – a’r wobr fydd gwerth £100 o dalebau siopau stryd fawr i’r enillydd, a thaith rad ac am ddim i ysgol neu goleg i safle Cyfoeth Naturiol Cymru lleol.\nDyma’r bedwaredd flwyddyn i’r gystadleuaeth hon ysbrydoli pobl ifanc i archwilio eu hamgylchedd drwy lens camera.\nMeddai Sue Williams, Arweinydd Tîm Addysg Cyfoeth Naturiol Cymru:\n“Rydym mor lwcus fod gennym amgylchedd naturiol mor anhygoel yng Nghymru ac rydym eisiau gweld lluniau o bobl ifanc yn manteisio’n llawn arno.\n“Mae gan Gymru safleoedd enwog ac atyniadau aruthrol i dwristiaid, megis Coedwig Coed y Brenin a Llwybr Arfordir Cymru, ond rydym hefyd eisiau gweld eich ffefrynnau lleol chi a thrysorau cudd eich cymuned.\n“Bob blwyddyn mae’r safon yn uchel, wrth i bobl ddod i ddeall natur mewn gwirionedd a chroesawu’r awyr agored. Eleni, byddwn yn chwilio am geisiadau creadigol sy’n crisialu Cymru ar ei gorau.”\nDylai pob ymgeisydd anfon ei geisiadau (dim mwy na dau yr un), ynghyd â’i enw, oedran, cyfeiriad, rhif ffôn ac enw ysgol/coleg i: photography.comp@naturalresourceswales.gov.uk


Cyfarfod Y Cyngor, Dydd Iau, 3ydd Mawrth, 2016 1.00 y.h. (Item 7.)\nMi ydan ni’n cyd-weithio yn fewnol o ran newid i sut yr ydan ni’n prynu i reolaeth categori yn hytrach nag adrannau. Er dweud hynna, dw i yn ymwybodol mai Strwythur mewnol ydy hynna, mae yna ddau ran i mi, mae’r pethau mewnol, ond yn allanol mae gweithio efo’r busnesau bach yn benodol yn bwysig ac i mi yn fanno mae’r ffyniant. Mi rydan ni wedi gwneud gwaith trwy’r Panel Cyflawni i weld sut y medrwn ddefnyddio’r Adran Economi a Chymuned i ofyn beth yw’r rhwystrau a ydan ni’n gallu helpu pan fo cwestiynau ar sut i lenwi ffurflenni a phethau felly.\nO ran y ganran ei fod yn dda yn gymharol ond dydi hynny ddim i ddweud nad ydyw’n flaenoriaeth a dyna pam dw i’n awyddus i’w gadw yn y Cynllun Strategol.\nDw i’n gredwr cryf yn y cymalau cymdeithasol, os oes contract yn mynd allan bod ni’n ei gwasgu hi i gael apprentis neu rywbeth tebyg ynghlwm â hi, mae’n waith sydd yn parhau. Ystadegau eithaf calonogol ond dw i’n pwysleisio fy mod eisiau gwthio hyn ymhellach.”\nCwestiwn atodol gan y Cynghorydd Aeron M. Jones\n“Ydi hi’n bosib i’r Adran Economi a Chymuned weithio mwy efo busnesau lleol er mwyn cadw gwaith a chadw’r budd yn lleol?”\n“Ar ôl cyfarfod diwethaf y Panel Cyflawni, roedd 3 pwynt o bryder i gwmnïau sef cael gwybodaeth ar sut i dendro, pryd a pwy. Mi rydan ni wedi cynnal sesiynau cwrdd â’r prynwyr. Wnâi ddim siarad am dendr penodol ond mae pethau yr ydan ni wedi gallu gwneud fel peidio bod yn rhan o fframwaith cenedlaethol fel bod ni’n cael torri lawr. Mae yn faes cymhleth iawn, ond yn un dw i’n awyddus i ddatblygu.\nMi ydw i hefyd yn gweithio’n eithaf agos efo’r Pwyllgor Craffu Corfforaethol, dw i’n barod wedi cael dau sesiwn gerbron nhw ac wedi gwahodd fy hun yn ôl am y drydedd waith a dw i’n hapus iawn i wneud y cyd-weithio yma i ddatblygu’r maes.”\nCwestiynau ac atebion ysgrifenedig, eitem 7. PDF 11 KB


Disgrifiad Swydd, Cymwysterau a Chyflog Cynghorydd Cyfreithiol | Am Adeiladu\nAdeiladu a rhyw\nMae cynghorwyr cyfreithiol yn rhoi arweiniad i gwmnïau ar faterion sy’n ymwneud â’r gyfraith. Yn y diwydiant adeiladu, byddai cynghorydd cyfreithiol yn helpu gyda chontractau cleientiaid, yn llunio dogfennau cyfreithiol ac yn datrys anghydfodau.\nSut i fod yn gynghorydd cyfreithiol\nMae sawl ffordd o ddod yn gynghorydd cyfreithiol. Gallech astudio gradd prifysgol, cwrs coleg, prentisiaeth, neu wneud cais yn uniongyrchol i gyflogwr os oes gennych brofiad perthnasol.\nGallech ddilyn gradd yn y gyfraith, neu radd ôl-radd fel Diploma i Raddedigion yn y Gyfraith (GDL), ac arbenigo mewn materion cyfreithiol sy’n ymwneud ag adeiladu.\nFel arfer, bydd angen y canlynol arnoch:\n2 - 3 lefel A, neu gyfwerth (gradd israddedig)\nGradd israddedig mewn pwnc perthnasol (gradd ôl-raddedig).\nCynllun hyfforddi graddedigion\nOs oes gennych gymhwyster prifysgol perthnasol, gallech wneud cais i gynllun hyfforddi graddedigion cwmni cyfreithiol i gael profiad fel cynghorydd cyfreithiol, neu arbenigo mewn adeiladu.\nGallech gymhwyso fel cynghorydd cyfreithiol drwy gwblhau Diploma Proffesiynol Lefel 3 mewn Cyfraith ac Ymarfer neu Ddiploma Uwch Proffesiynol Lefel 6 mewn Cyfraith ac Ymarfer.\nAr ôl cwblhau cymhwyster coleg, byddai angen i chi gwblhau tair blynedd o gyflogaeth gymwys. Mae hyn yn golygu y byddech yn gwneud gwaith cyfreithiol dan oruchwyliaeth cyfreithiwr, uwch weithredwr cyfreithiol siartredig, bargyfreithiwr neu drawsgludwr trwyddedig. Gallech wneud hyn mewn practis cyfreithiol, adran gyfreithiol cwmni preifat neu mewn adran o’r llywodraeth.\n4 - 5 TGAU ar raddau 9 i 4 (A* i C), neu gymhwyster cyfatebol (cwrs lefel 3)\n2 - 3 lefel A neu gyfwerth (cwrs lefel 6).\nMae prentisiaeth gyda chwmni cyfreithwyr yn ffordd dda i ymuno â’r diwydiant. Gallech gwblhau prentisiaeth uwch gweithredwr cyfreithiol siartredig i fod yn gynghorydd cyfreithiol. Gwneir hyn fel arfer ar ôl cwblhau prentisiaeth paragyfreithiwr.\nEr mwyn cwblhau prentisiaeth uwch neu radd-brentisiaeth fel arfer bydd angen i chi gael 4 - 5 TGAU ar raddau 9 i 4 (A* i C) a lefelau A, neu gymhwyster cyfatebol.\nOs oes gennych chi eisoes brofiad mewn cwmni cyfreithwyr, efallai y gallwch wneud cais i gwmni adeiladu mawr yn uniongyrchol am swydd yn ei adran gyfreithiol. Gallech wedyn gael profiad a hyfforddiant pellach i arbenigo mewn materion cyfreithiol sy’n ymwneud ag adeiladu. Wedyn gallech chi ddechrau fel cynorthwyydd i gynghorydd cyfreithiol mwy profiadol a symud ymlaen wrth i’ch galluoedd wella.\nMae profiad gwaith yn hanfodol er mwyn cael gwaith yn y diwydiant adeiladu. Gallech chi gael hyn yn yr ysgol, neu drwy weithio ar benwythnosau ac yn ystod y gwyliau gyda chwmni neu berthynas sy’n gweithio fel cynghorydd cyfreithiol. Bydd darpar gyflogwyr bob amser yn falch o’ch gweld yn rhestru profiad gwaith ar eich CV.\nDyma rai o’r sgiliau ychwanegol a allai fod o fudd i unrhyw un sy’n ystyried swydd fel cynghorydd cyfreithiol:\nGwybodaeth am faterion cyfreithiol\nSgiliau cyfathrebu rhagorol\nGallu gweithio’n dda mewn tîm\nY gallu i weithio ar eich liwt eich hun.\nBeth mae cynghorydd cyfreithiol yn ei wneud?\nFel cynghorydd cyfreithiol, byddwch yn gyfrifol am ymdrin â chyfrifoldebau cyfreithiol y cwmni. Gall y dyletswyddau gynnwys paratoi contractau a dogfennau, a darparu cymorth cyfreithiol.\nMae rôl cynghorydd cyfreithiol yn y diwydiant adeiladu’n cynnwys y dyletswyddau canlynol:\nGoruchwylio contractau cleientiaid a gwerthwyr\nDarparu cyngor cyfreithiol sy'n fasnachol synhwyrol ac sy'n gost-effeithiol ar gyfer rheoli contractau adeiladu\nCynnal ymchwil gyfreithiol\nDrafftio dogfennau cyfreithiol sylfaenol ar gyfer prosiectau adeiladu\nSicrhau cydymffurfiad â chyfreithiau a rheoliadau adeiladu\nParatoi hawliadau am ddifrod\nDatrys anghydfodau prynu-gwerthu a thor-rheolau eiddo\nDarparu cymorth yn ymwneud â chyflafareddu, ymgyfreitha a chyfryngu\nRhoi cyngor ar y safonau adeiladu diweddaraf\nEsbonio safonau adeiladu i randdeiliaid\nGoruchwylio hawliadau anafiadau ac iechyd a diogelwch a chynnig cyngor ar achosion llys\nCwrdd â chleientiaid a’u cyfweld\nDrafftio dogfennau, llythyrau a chontractau\nGweithredu ar ran cleientiaid mewn anghydfodau, os oes angen.\nFaint o gyflog allech chi ei gael fel cynghorydd cyfreithiol?\nMae’r cyflog disgwyliedig i gynghorydd cyfreithiol yn amrywio wrth i chi gael mwy o brofiad.\nGall cynghorwyr cyfreithiol sydd newydd gael eu hyfforddi ennill £19,000 - £25,000\nGall cynghorwyr cyfreithiol hyfforddedig gyda pheth brofiad ennill £25,000 - £60,000\nGall uwch gynghorwyr cyfreithiol ennill mwy na £60,000.*\nEdrychwch ar y swyddi diweddaraf ar gyfer cynghorwyr cyfreithiol:\nGan mai gwefannau allanol yw'r rhain, efallai y bydd nifer y swyddi gwag sy'n berthnasol i'r rôl o'ch dewis yn amrywio. Bydd cyfleoedd newydd yn cael eu cyhoeddi wrth iddynt godi.\nFel cynghorydd cyfreithiol, gallech symud ymlaen i fod yn rheolwr contractau neu’n rheolwr cydymffurfiaeth.\nNeu, gallech ddod yn ymgynghorydd prosiectau hunangyflogedig.\nMae’r rheolwr cydymffurfiaeth yn goruchwylio’r gwaith gyda thimau i sicrhau bod y busnes, y cyflogeion a’r prosiectau i gyd yn cydymffurfio â pholisïau. Mae mwy o wybodaeth yma.


Ein Datganiadau Ariannol ar gyfer 2016-17 – Bwrdd Gweithredol y Brifysgol - Cardiff University\nYn gyntaf oll, Nadolig llawen iawn a blwyddyn newydd lewyrchus i bob un ohonoch. Rydw i’n ddiolchgar i fy nghydweithwyr am eu gwaith caled a’u hymroddiad yn ystod fy chwe mis cyntaf yma. Mae ymgyfarwyddo â’r Brifysgol wedi bod yn brofiad hynod bleserus a gwerth chweil, ac mae wedi helpu i baratoi ar gyfer ein strategaeth newydd yn 2018.\nWrth i 2017 ddirwyn i ben, rydym wedi bod yn brysur yn cau pen y mwdwl ar ein Datganiadau Ariannol ar gyfer 2016/17. Dyma ddogfen ar gyfer y rheini sy’n hoff o ffigurau ac sy’n rhoi manylion ein hincwm a’r modd yr ydym wedi gwario ein harian. Mae’n bleser gennyf eich hysbysu ein bod mewn sefyllfa ariannol gadarn er gwaetha’r hinsawdd ariannol heriol sydd ohoni, a hon oedd fy neges hefyd yn fy nghyflwyniad yn ystod anerchiad blynyddol yr Is-Ganghellor ym mis Hydref.\nMae ein strategaeth bresennol yn gofyn am warged arian gweithredol o 5% ac, yn ôl ein ffigurau, fe wnaethom gyflawni 8% yn ystod 2016/17. Unwaith eto, rydym wedi cynyddu ein darpariaeth addysgu yn unol â thwf mewn niferoedd myfyrwyr, ond nid yw pethau’n fêl i gyd. Mi fydd yr esgid fach yn gwasgu ar brifysgolion dros y blynyddoedd nesaf ac rydym eisoes wedi profi hynny. Er y cynnydd mewn incwm addysgu – ein prif ffynhonnell incwm, bu gostyngiad o £7m yng nghyfanswm ein hincwm yn 2016/17 i £505m. Roedd hyn o ganlyniad i ostyngiad yn ngrantiau’r cyngor cyllido a gostyngiad bach mewn incwm ymchwil. Yn y cyfamser, cynyddodd ein gwariant yn 2016/17 wrth i ni barhau i ganolbwyntio, yn amlwg, ar addysgu ac ymchwil.\nEr ein bod mewn sefyllfa ariannol gref, rydym ni a phrifysgolion ledled y wlad yn wynebu heriau, a byddwn yn parhau i fod yn bwyllog yn ariannol yn ystod y cyfnod hwn o ansicrwydd ariannol. Rwy’n edrych ymlaen at flwyddyn lwyddiannus i Brifysgol Caerdydd wrth i ni roi ein strategaeth newydd ar waith, ac adeiladu ar y cynnydd ardderchog yr ydym yn ei wneud.


Newyddion - Teyrnged teulu wedi damwain angheuol ym mhentref Gwersyllt\nDiweddarwyd 17:14 Teyrnged teulu wedi damwain angheuol ym mhentref Gwersyllt\nRoedd Ian Gallagher am fod yn filwr\nLlanc yn cael anafiadau difrifol Mae teulu dyn 17 oed a fu farw wedi gwrthdrawiad ar ffordd yn Sir Wrecsam wedi talu teyrnged iddo.\nRoedd Ian Gallagher yn fyfyriwr a fu farw ar Ddydd Calan ger pentref Gwersyllt.\nCafodd ei ddisgrifio fel "myfyriwr cariadus anhunanol".\nFe ddigwyddodd y gwrthdrawiad ar yr A541 Ffordd Yr Wyddgrug am 00.37am ar Ionawr 1 2013 rhwng cylchdro siop B&Q a phentref Gwersyllt.\nBu mewn gwrthdrawiad a char VW Polo.\nAed ag o i Ysbyty Maelor Wrecsam gydag anafiadau difrifol a bu farw yno yn ddiweddarach.\nDywedodd y datganiad bod ei rieni, Alan ac Andrea Gallagher, ei frawd Phillip a'i chwaer Beth, a'i neiniau, teidiau, modrybedd, ewythrod a chefndryd wedi eu llethu gan gefnogaeth y gymuned leol a'i ffrindiau.\n"Mae'r negeseuon a'r gefnogaeth yn y cymunedau yn Ninbych, Caerwys a Wrecsam wedi bod yn anhygoel," meddai ei dad.\nRoedd yn caru ei deulu a'i ffrindiau a bob tro yn rhoi eraill o flaen ei hun”\nTad Ian Gallagher\n"Rydym yn ddiolchgar iawn amdano."\nRoedd Ian Gallagher yn gyn-ddisgybl yn Ysgol Uwchradd Dinbych ac yn adnabyddus yng Nghaerwys, lle'r oedd ei nain a'i daid yn byw.\nRoedd yn gobeithio ymuno gyda'r fyddin ac wedi bod yn hyfforddi yn y coleg yn Wrecsam.\n"I ni, roedd o eisoes yn filwr ac roeddem yn hynod falch ohono a'r hyn y cyflawnodd," ychwanegodd ei dad.\n"Doedd o byth yn barod i beidio sefyll am yr hyn oedd yn iawn.\n"Roedd yn caru ei deulu a'i ffrindiau a bob tro yn rhoi eraill o flaen ei hun."\nFe wnaeth ei rieni dalu teyrnged hefyd i'r rhai geisiodd helpu eu mab wedi'r digwyddiad.\n"Roedd y gwasanaethau brys, y staff meddygol yn wych ac rydym yn ddiolchgar iawn am bopeth wnaethon nhw i Ian.\n"Allwn ni ddim diolch digon."\nLlanc yn cael anafiadau difrifol 01 IONAWR 2013, GOGLEDD-DDWYRAIN Cysylltiadau Rhyngrwyd


Coetir Anian yn cefnogi ieuenctid bregus – BroAber360\nCoetir Anian yn cefnogi ieuenctid bregus\nProsiect diweddaraf elusen Coetir Anian sy’n cefnogi ieuenctid bregus yn ystod cyfnod COVID19\nClarissa Richards a Nia Huw gyda’u ceir yn llawn bagiau i’w dosbarthu\nYchydig o’r miloedd o ddeunyddiau sy’n llenwi’r bagiau gweithgaredd\nYn ystod mis Tachwedd derbyniodd cannoedd o blant a phobl ifanc fregus yng Ngheredigion a Phowys becynnau gweithgaredd fel rhan o brosiect i gefnogi iechyd meddwl a lles tra dan gyfyngiadau Covid-19.\nYn seiliedig ar y rhaglen Arts Drop wreiddiol a gefnogodd filoedd o deuluoedd yn Calderdale, Gorllewin Swydd Efrog yn ystod y cyfnod clo cyntaf, Arts Drop Natur yw’r cyntaf i gysylltu creadigrwydd â natur. Yn y pen draw, bydd y cynllun wedi trosglwyddo 600 o fagiau i weithwyr allweddol eu dosbarthu i blant a phobl ifanc sydd wedi eu hynysu ac sy’n cael eu heffeithio’n andwyol gan dlodi.\nDywedodd Clarissa Richards, Arbenigydd Addysg ar gyfer Coetir Anian, prosiect addysg ac adfer cynefinoedd: “Cefais fy nghyfareddu gan Arts Drop ac roeddem yn teimlo y gallai weithio’n dda iawn i gefnogi teuluoedd yn ein hardal ni. Ar y pryd roeddem yn teimlo’n rhwystredig na allem gwrdd a chefnogi’r plant a phobl ifanc trwy redeg ein rhaglenni addysg a lles ar ein tir ger Machynlleth. Felly, roedd gallu cynnig y gweithgareddau yma yn hynod bwysig i ni.”\nMae’r bagiau, sydd wedi eu creu ar gyfer tri grŵp oedran – 0 i 5, 6 i 11 a 12 i 18, bellach wedi eu pacio gyda llond trol o ddeunyddiau fel llyfrau braslunio, paent, papur lliw, play-doh, glud, chwydd-wydr a siswrn. Ond efallai taw elfen bwysica’r bagiau yw’r set bwrpasol o gardiau post sy’n cyflwyno 20 her syml, hwyliog gan gynnwys gwneud draenog neu goron natur, gwehyddu neu fynd am daith droednoeth.\nDyluniwyd y pecynnau a’r gweithgareddau o dan arweiniad Elaine Burke, ymgynghorydd celfyddydau ac iechyd sy’n arwain Arts Drop a hithau a sbardunodd y prosiect ar ôl llwyddiant y peilot yn Calderdale.\nYn ôl Elaine: “Cawsom ymateb gwych i’r Arts Drop cyntaf yn Calderdale a phan glywsom fod gan Coetir Anian ddiddordeb yn y cynllun, achubom ar y cyfle i ychwanegu dimensiwn newydd sbon trwy greu Arts Drop Natur.\n“Mae yna gamdybiaeth bod bywydau pobl yn ddelfrydol oherwydd eu bod wedi’u hamgylchynu gan dirwedd hardd ond rydyn ni’n gwybod bod tlodi gwledig ar gynnydd a bod cymunedau gwledig yn profi pob math o anawsterau iechyd meddwl.\n“Rydyn ni hefyd yn gwybod bod manteision enfawr i fod y tu allan ym myd natur a phan fyddwch chi’n cyfuno natur a chreadigrwydd rydych chi’n rhoi hwb i effeithiau’r ddau. Mae cael plant i gymryd rhan mewn gweithgareddau fel hyn yn eu cysylltu â’u lle, yn eu harwain i’r awyr iach ac yn datblygu eu creadigrwydd.”\nCefnogir Arts Drop Natur gan Gronfa Gwydnwch Coronafirws Cymru, sy’n gweithredu o dan adain Sefydliad Cymunedol Cymru, a Chronfa Gymorth Covid-19 Moondance. Mae YPO Ltd, sefydliad o Wakefield sy’n cyflenwi cynhyrchion a gwasanaethau ledled y DU i gwsmeriaid gan gynnwys ysgolion a chartrefi gofal, wedi parhau â’i gefnogaeth i Dîm Arts Drop. Unwaith eto, rhoddodd Chris Mould, yr awdur a’r darlunydd o Halifax, ei wasanaeth yn rhad ac am ddim i ailddylunio logo arbennig Arts Drop Natur sy’n addurno’r bagiau gweithgaredd.\nEisoes dechreuodd Clarissa a’i chyd-weithiwr yng Nghoetir Anian, Nia Huw, ddosbarthu’r pecynnau i ysgolion, Barnardo’s Cymru, canolfan ar gyfer teuluoedd ffoaduriaid o Syria a’r gwasanaethau cymdeithasol ac mae’r ymatebion cychwynnol wedi bod yn hynod bositif.\nMeddai Clarissa, “Roedd paratoi’r bagiau yn dasg a hanner ond ein gobaith yw y byddant yn helpu i wella lles meddyliol plant a’u teuluoedd yn ystod y pandemig a thu hwnt, trwy eu cysylltu â natur.\n“Yn aml, mae’n her dod o hyd i swyddi sy’n talu’n dda yn yr ardal. Mae lefelau tlodi yn uchel ac mae llawer o bobl sy’n gweithio yn gwneud gwaith shifft, sy’n anodd pan fydd gennych deulu. Yn aml, nid oes gan rieni amser i’w dreulio gyda’u plant yn yr awyr agored fel yr hoffent.\n“Rhan o fwriad y pecynnau yw cynnig syniadau a hyder iddynt am sut i ddefnyddio deunyddiau naturiol a phethau y gallant eu gwneud gyda phlant yn yr awyr agored.\nGyda’r bagiau anfonwn neges at blant bregus eu bod yn bwysig ac nad ydyn nhw wedi cael eu hanghofio.”\nI ddarganfod mwy am Arts Drop ewch i https://artsdrop.co.uk/\nI ddarganfod mwy am Goetir Anian ewch i https://www.coetiranian.org/\nCyllidwyd prosiect Coetir Anian drwy Cymunedau Gwledig Llywodraeth Cymru – Rhaglen Datblygu Gwledig Cymru 2014-2020, a ariennir gan Lywodraeth Cymru a’r Gronfa Amaethyddol Ewrop ar gyfer Datblygu Gwledig.\nMae Coetir Anian yn gweithio mewn partneriath gyda Coed Cadw – Woodland Trust Cymru


Gêm Meddygfa Stumog Frozen Elsa. Chwarae rhad ac am ddim ar-lein\nDoctor Galon Oer Ysbyty Barbie wisgo i fyny Winx Merched Rasio Ras ar gyfer bechgyn Kids rasio Kids gwisgo i fyny ar gyfer merched Intelligent Chwiliwch am eitemau Caffi Ryseitiau i Ferched Cegin Cyfansoddiad Dwylo\nGêm Meddygfa Stumog Frozen Elsa Ar-lein\nMeddygfa Stumog Frozen Elsa\nGêm Disgrifiad: Elsa ac Anna yn chwarae peli eira yn ei gastell. Pan unwaith eto syrthiodd Elsa i mewn i'r eira, ac yna bwyta rhywfaint o eira yn ddamweiniol. Yn y nos ganddi poen stumog a bu'n rhaid iddi fynd at y meddyg. Dr cymerodd pêl hud arbennig llun y stumog a chanfuwyd bacteria y mae angen ar frys i gael ei symud! Dilynwch y cyfarwyddiadau a fydd yn dod yn feddyg a'i gynorthwy-ydd i helpu Arall!\nElsa ac Anna yn chwarae peli eira yn ei gastell. Pan unwaith eto syrthiodd Elsa i mewn i'r eira, ac yna bwyta rhywfaint o eira yn ddamweiniol.\n© playgame24.com - gêm ar-lein rhad ac am ddim Meddygfa Stumog Frozen Elsa () Chwarae\nfflachia herwhela ar-lein Meddygfa Stumog Frozen Elsa rhad ac am ddim.. Peidiwch ag anghofio sgorio'ch y gêm hon Meddygfa Stumog Frozen Elsa a rhannu gêm hon gyda'ch ffrindiau gorau.


Cwricwlwm: ymgyrchwyr yn gweld peryg o gadw Cymraeg Ail Iaith – Golwg360\n28 Ionawr 2020 am 17:00 Diweddarwyd 29 Ionawr 2020 am 16:33\nMae Cymdeithas yr Iaith wedi beirniadu Llywodraeth Cymru o fethu â chadw at ei hymrwymiad i ddisodli Cymraeg Ail Iaith gydag un continwwm o ddysgu’r iaith yn ysgolion y wlad.\nYn ôl canllawiau diwygiedig Cwricwlwm Cymru a gyhoeddir heddiw gan y Gweinidog Addysg Kirsty Williams heddiw (dydd Mawrth, Ionawr 28) mae dau lwybr o ddysgu’r Gymraeg yn parhau.\nMewn ymateb, dywedodd Toni Schiavone, Is-gadeirydd Grŵp Addysg Cymdeithas yr Iaith Gymraeg, fod ywricwlwm newydd yn torri addewid y Llywodraeth i ddisodli Cymraeg Ail Iaith gydag un continwwm dysgu’r iaith”.\n“Daeth yr ymrwymiad hwn yn dilyn adroddiad gan yr Athro Sioned Davies yn 2013 a argymhellodd mai dyna’r ffordd i wella safonau yn y Gymraeg,” meddai.\nYn yr adroddiad hwnnw – Un Iaith i Bawb – a gomisiynwyd gan Lywodraeth Cymru, yr oedd Sioned Davies yn argymell disodli Cymraeg Ail Iaith gyda chontinwwm lle byddai pob disgybl yng Nghymru yn cael cyfran o’u haddysg drwy gyfrwng y Gymraeg ac, “o ganlyniad byddai’r elfen Cymraeg ail iaith yn y rhaglen astudio Cymraeg yn cael ei disodli ynghyd â‘r term Cymraeg Ail Iaith.\n“Mae’r penderfyniad yn dangos diffyg uchelgais a pharodrwydd i fuddsoddi mewn trefn dysgu Cymraeg a fyddai’n sicrhau bod pob disgybl yn gadael ysgol yn medru siarad Cymraeg.\n“Pam trin y Gymraeg yn israddol i’r Saesneg a pham caniatáu parhad trefn dysgu sydd wedi methu’n llwyr dros yr hanner canrif diwethaf?\n“Mae’r Llywodraeth wedi colli cyfle euraidd i gyflwyno’r iaith a’r diwylliant i holl ddisgyblion Cymru yn ddiwahân, ac mae hynny’n hynod siomedig.”


Datganiad Coronafeirws gan Gomisiwn y Cynulliad\n“Mae Comisiwn y Cynulliad yn monitro sefyllfa Coronafeirws yng Nghymru yn agos. Heddiw (dydd Llun, Mawrth 16) fe wnaeth y Comisiwn gytuno ar gyfres o gamau mewn ymateb i’r sefyllfa.\n“Mae'r Comisiwn wedi penderfynu y bydd y Cynulliad Cenedlaethol yn atal ei holl weithgareddau ymgysylltu â'r cyhoedd rhwng dydd Mawrth 17 Mawrth a 26 Ebrill ar y cynharaf.\n“Mae hyn yn cynnwys teithiau tywys, ymweliadau addysgol ac unrhyw ddigwyddiadau cyhoeddus yn adeiladau'r Senedd a Pierhead ar ystâd y Cynulliad ym Mae Caerdydd. Bydd y ddau adeilad ar gau i'r cyhoedd ac eithrio'r rhai sy'n mynychu neu am wylio cyfarfodydd ffurfiol y Cynulliad yn y Senedd a Phwyllgorau'r Cynulliad. Bydd rhaglen reolaidd y Cynulliad o weithgaredd allanol gan gynnwys ymweliadau staff ag ysgolion ledled Cymru ac ymgysylltu cymunedol gan Bwyllgorau'r Cynulliad hefyd yn dod i ben am y tro. Penderfynodd y Comisiwn hefyd ohirio wythnos fusnes y Senedd yn y gogledd ddwyrain yn ddiweddarach yr haf hwn.\n“Bydd Pwyllgor Busnes y Cynulliad yn cyfarfod fore Mawrth i gadarnhau busnes y Cynulliad am y pythefnos nesaf cyn toriad y Pasg. Mae’r Pwyllgor Busnes yr wythnos hon yn cynnwys sesiwn arbennig o’r Pwyllgor Iechyd gyda’r Gweinidog Iechyd a’r Prif Swyddog Meddygol. Disgwylir y bydd angen craffu llawn gan y Cynulliad ar ddeddfwriaeth argyfwng sy'n ymwneud â COVID-19 yr wythnos ganlynol.\n“Trafododd y Comisiynwyr hefyd yr angen i gefnogi staff sy’n cael eu heffeithio yn uniongyrchol ac yn anuniongyrchol gan yr achosion o COVID-19 a'r angen i barhau i ddarparu arweiniad perthnasol i Aelodau'r Cynulliad yn ymwneud â'u staff a'u swyddfeydd eu hunain.\n“Bydd yr holl benderfyniadau a gweithrediadau’r Cynulliad yn cael eu hadolygu yn unol â chanllawiau diweddaraf Llywodraeth Cymru.“


Ymgyrch i gadw pobl yn ddiogel dros cyfnod y Nadolig - BBC Cymru Fyw\nYmgyrch i gadw pobl yn ddiogel dros cyfnod y Nadolig\ndisgrifiad o’r llunBwriad Operation Mistletoe ydy gwneud yn siwr bod pawb yn ddiogel yn ystod cyfnod y Nadolig\nMi fydd mwy o heddweision ar strydoedd Caerdydd yn ystod yr wythnosau nesaf a hynny fel rhan o ymgyrch blynyddol i gadw'r cyhoedd yn ddiogel dros gyfnod y Nadolig.\nDyma'r drydedd flwyddyn i Operation Mistletoe ddigwydd yn y brifddinas ac mae'n golygu cydweithio ar draws nifer o wasanaethau fel y rhai iechyd a'r gwasanaeth prawf.\nY nod ydy gwneud yn siŵr bod pobl yn mwynhau ond eu bod yn cadw'n ddiogel.\nHeblaw am gynyddu nifer y swyddogion heddlu mi fydd yna hefyd fwy o wirfoddolwyr yn cynnig help i bobl sydd wedi yfed gormod. Cynllun bugeiliaid ar y stryd ydy hon sef pobl sydd allan yn ystod oriau man y bora ar y penwythnosau gan roi dŵr, fflip flops a chymorth i unigolion.\nMae mwy o finiau ysbwriel a mwy o doiledau dros dro ar draws y ddinas.\nYn ystod y cyfnod mi fydd hefyd gwasanaeth sydd yn rhoi blaenoriaeth i'r cleifion sydd angen help fwyaf yn ystod y cyfnodau prysuraf a chynllun stiwardio tacsis ehangach.\nLlai o droseddu\nYn ôl y Cynghorydd Lynda Thorne o Gyngor Caerdydd mae'r ffigyrau yn dangos bod y cynllun yn gweithio.\n"Bu gostyngiad sylweddol mewn troseddau, gan gynnwys gostyngiad o 50% mewn troseddau lladrata, gostyngiad o 17% mewn Troseddau yn Erbyn y Drefn Gyhoeddus a gostyngiad o 10% mewn ymddygiad gwrthgymdeithasol.\n"Cafodd 200 o bobl eu helpu gan fugeiliaid y stryd yn ystod cyfnod y cynllun a defnyddiodd 200 o bobl eraill y gwasanaeth cadw'n ddiogel."\nNid y bwriad yn ôl prif arolygydd canol dinas Caerdydd, Helen Summerfield ydy bod pobl yn cadw draw.\n"Rydyn ni am i bobl ddod i Gaerdydd i fwynhau'r Nadolig a'r hyn sydd gan y ddinas i'w gynnig. Bydd Operation Mistletoe yn canolbwyntio ar economi'r dydd a'r nos, gyda mwy o swyddogion yr heddlu yn patrolio i hyrwyddo amgylchedd diogelach i bawb.\n"Byddwn yn gweithio'n agos gyda'n hasiantaethau partner i sicrhau bod pawb yn cael amser da, yn teimlo'n ddiogel, yn cadw eu heiddo'n ddiogel ac yn cyrraedd adref yn ddiogel."\nTaclo yfwyr ar strydoedd Caerdydd\nNyrsys i geisio taclo goryfed\nBugeiliaid y stryd Caerdydd (yn Saesneg)


Ymunwch â’r tîm | UNBOXED\nOES GENNYCH CHI DDIDDORDEB MEWN YMUNO Â NI? GWELER EIN SWYDDI GWAG DIWEDDARAF A GWNEWCH GAIS YMA.\nMae ein tîm gwych yn Birmingham yn cyflwyno UNBOXED: Creativity in the UK ledled y DU yn 2022. Os hoffech ymuno â ni ar y daith ryfeddol hon, darllenwch ymlaen am fanylion ein swyddi gwag presennol.\nRydym yn gyflogwr cyfle cyfartal – rydym yn croesawu ceisiadau o bob cefndir a chymuned amrywiol. Rydym hefyd yn gyflogwr Ymroddedig Hyderus o ran Anabledd, ac rydym yn cynnig cyfweliad gwarantedig i unrhyw un ag anabledd y mae ei gais yn bodloni'r meini prawf gofynnol ar gyfer y swydd. Rydym wedi ymrwymo i:\nSicrhau bod ein proses recriwtio yn gynhwysol ac yn hygyrch\nCyfathrebu a hyrwyddo swyddi gwag\nCynnig cyfweliadau i bobl anabl sy'n bodloni'r meini prawf gofynnol ar gyfer y swydd\nRhagweld a darparu addasiadau rhesymol yn y gweithle yn ôl y gofyn\nCefnogi unrhyw weithiwr presennol sy'n cael anabledd neu gyflwr iechyd hirdymor, gan eu galluogi i aros mewn gwaith\nDarllenwch fwy am y fenter Hyderus o ran Anabledd yn disabilityconfident.campaign.gov.uk\nRydym yn gweithio'n agos gyda'r 10 casgliad sy'n creu'r digwyddiadau eithriadol a'r profiadau bythgofiadwy ar y rhaglen UNBOXED. Byddwn yn rhestru eu swyddi gwag yma, a gallwch hefyd edrych ar eu gwefannau eu hunain i weld a ydynt yn cyflogi. Gallwch ddod o hyd i ddolenni i'w safleoedd annibynnol o dudalennau'r prosiect ar unboxed2022.uk.\nMae'n werth nodi, os byddwch yn gwneud cais am swydd gydag un o'n partneriaid, y byddwch yn cael eich cyflogi'n uniongyrchol ganddyn nhw ac nid gennym ni.\nRydym yn cymryd preifatrwydd data o ddifrif. Adolygwch ein hysbysiad preifatrwydd ymgeiswyr cyn gwneud cais am unrhyw swyddi gwag. Mae'r hysbysiad yn esbonio sut yr ydym yn defnyddio'ch data personol, a gallwch ei ddarllen yma


modur aer ceiliog, manyleb modur niwmatig, modur niwmatig 10 hp\nmodur aer ceiliog, manyleb modur niwmatig 10 hp\nModuron Aer - Moduron Niwmatig\nMae modur aer (modur niwmatig) neu injan aer cywasgedig yn fath o fodur sy'n gwneud gwaith mecanyddol trwy ehangu aer cywasgedig. Mae moduron aer yn harneisio pŵer diogel, dibynadwy aer cywasgedig i gynhyrchu trorym a mudiant cylchdro. Mae sawl dyluniad gwahanol ar gael. Gallwch ddod o hyd i fanyleb modur niwmatig yma a gallwn gyflenwi'r modur aer mwyaf effeithlon i chi, modur niwmatig 10 hp neu\nmodur aer am425, neu hyd yn oed modur aer ceiliog.\nSut mae moduron aer yn gweithio?\nMae perfformiad modur aer yn dibynnu ar bwysedd y fewnfa. Ar bwysedd mewnfa cyson, mae moduron aer yn arddangos y torque allbwn llinellol nodweddiadol / perthynas cyflymder. Fodd bynnag, trwy reoleiddio'r cyflenwad aer yn unig, gan ddefnyddio technegau gwthio neu reoleiddio pwysau, mae'n hawdd addasu allbwn modur aer.\nBeth yw ystyr modur aer yn y system niwmatig?\nMae modur niwmatig yn cyflawni ei berfformiad mwyaf posibl ac yn ymestyn oes y cydrannau sy'n gwneud y gwaith mewn system niwmatig pan fydd yn gweithredu mor agos â phosibl at ei gyflymder graddedig (50% o'r cyflymder segur sydd â sgôr). Y cydbwysedd egni sydd orau yn y maes hwn, oherwydd defnyddir yr aer cywasgedig yn effeithlon.\nA yw'r model hwn â phistons? Cadarn, mae ein modelau safonol gyda pistons. ydych chi'n gwneud modelau eraill o moduron aer? er enghraifft gyda dewis yn lle pistons?\nOes, gallai hyn gael ei warchod. Gyda model ceiliog neu piston sydd â gostyngiad yng nghyflymder prif siafft y modur.\nY fanyleb modur niwmatig\nDylai'r modur sydd i'w ddefnyddio gael ei ddewis trwy ddechrau gyda'r torque sydd ei angen ar gyflymder gwerthyd penodol. Hynny yw, i ddewis y modur cywir, rhaid i chi wybod y cyflymder a'r torque gofynnol. Gan fod y pŵer mwyaf yn cael ei gyrraedd ar hanner cyflymder rhydd y modur, dylid dewis y modur fel bod y pwynt sydd wedi'i anelu mor agos â phosibl at uchafswm pŵer y modur.


Ffatri a gweithgynhyrchwyr Robot Trin Motoman Gp8 Tsieina Yaskawa | Jiesheng\nRobot Trin Motoman Gp8 Yaskawa\nYASKAWA MOTOMAN-GP8yn rhan o'r gyfres robot meddygon teulu. Ei lwyth uchaf yw 8Kg, a'i ystod o gynnig yw 727mm. Gellir cario'r llwyth mawr mewn sawl ardal, sef yr amser uchaf a ganiateir gan yr arddwrn o'r un lefel. Mae'r aml-gymal fertigol 6-echel yn mabwysiadu dyluniad siâp braich crwn, bach a main siâp gwregys i leihau'r ardal ymyrraeth a gellir ei storio mewn amrywiol offer ar safle cynhyrchu'r defnyddiwr.\nYASKAWA MOTOMAN-GP8 yn rhan o'r gyfres robot meddygon teulu. Ei lwyth uchaf yw 8Kg, a'i ystod o gynnig yw 727mm. Gellir cario'r llwyth mawr mewn sawl ardal, sef y grym uchaf a ganiateir gan yr arddwrn o'r un lefel. Mae'r aml-gymal fertigol 6-echel yn mabwysiadu dyluniad siâp braich crwn, bach a main siâp gwregys i leihau'r ardal ymyrraeth a gellir ei storio mewn amrywiol offer ar safle cynhyrchu'r defnyddiwr.\nRobot trin GP8 yn addas ar gyfer cydio, ymgorffori, cydosod, malu a phrosesu rhannau swmp. Mae'n mabwysiadu strwythur safonol IP67 ac mae ganddo berfformiad gwrth-ymyrraeth cryf. Mae'r mesurau ar gyfer ymyrraeth mater tramor yn cael eu cryfhau yn y rhan gyriant braich, a all ymateb i amrywiol safleoedd cynhyrchu defnyddwyr.\nY cebl cyswllt rhwng yr amlswyddogaethol hon robot trin a'r gefnogol cabinet rheoli YRC1000 wedi newid o ddau i un, sy'n byrhau amser cychwyn yr offer, yn gwneud y gwifrau'n fwy cryno, ac yn lleihau'r amser ar gyfer amnewid cebl yn rheolaidd. Mae'r wyneb wedi'i ddylunio gydag arwyneb nad yw'n hawdd glynu wrth lwch, sy'n gyfleus i'w lanhau, yn syml i'w gynnal, ac sydd â pherfformiad amgylcheddol uwch-uchel.\nYASKAWA MOTOMAN-GP8 gellir ei osod ar lawr gwlad, wyneb i waered, wedi'i osod ar wal, ac yn tueddu. Pan fydd wedi'i osod ar wal neu ar oleddf, bydd symudiad echel S yn gyfyngedig. Mae'r dyluniad braich denau yn caniatáu gosod syml, cyflym ac effeithlon yn y gofod lleiaf, heb fawr o ymyrraeth ag offer arall, ac mae gan ei strwythur hyblyg a chryno y rheolaeth orau ar gyflymu ac arafu, gan ei gwneud yn ddelfrydol ar gyfer prosesau cydosod a phrosesu cyflym. dewiswch.\nBlaenorol: Robot Trin Motoman Gp7 Motoman Yaskawa\nNesaf: Motoman-Gp12 Trin Yaskawa\nRobot Trin Echel, Systemau Trin Deunydd Robotig, Robot Trin Awtomatig, Ymdrin â Braich Robot, Robot Trin Awtomatig, Braich Robot Trin Diwydiannol,


Cymru’n rhoi plastig yn ei le yn ystod Wythnos Ailgylchu eleni | Wales Recycles\nThis content was archived on 23rd September 2020\nMae naw o bob deg ohonom yn ailgylchu poteli plastig erbyn hyn\nYmysg yr ifanc mae’r twf mwyaf mewn ailgylchu\nMae mwy o bobl yng Nghymru’n ailgylchu eu poteli plastig nac erioed o’r blaen, yn ôl ffigurau gan Ailgylchu dros Gymru, a gyhoeddwyd heddiw i nodi Wythnos Ailgylchu 2019.\nDatgelodd Ailgylchu dros Gymru bod mwy na 90% ohonom yn ailgylchu poteli plastig fel poteli nwyddau ymolchi bob amser neu bron bob amser, gyda’r ffigur anhygoel o 96% nawr yn ailgylchu ein poteli diodydd plastig, fel poteli llaeth gwag.\nRydym hefyd yn ailgylchu mwy o wastraff bwyd, erosolau a chardfwrdd. Ac mae pobl ifanc yn arwain y gad, gydag 82% o bobl 18–24 mlwydd oed yn ailgylchu mwy nag yr oeddent yn 2018.\nCymru yw’r drydedd genedl orau am ailgylchu yn y byd, gydag uchelgais i gyrraedd y brig. Dyna pam mae Ailgylchu dros Gymru, yr elusen sy’n gyfrifol am Wythnos Ailgylchu, yn galw ar ddinasyddion i wneud addewid i chwarae eu rhan i helpu Cymru i gyflawni hynny.\nMeddai Angela Spiteri, Rheolwr Ymgyrch Ailgylchu dros Gymru, “Rydyn ni wedi dod ymhell iawn gydag ailgylchu, ond allwn ni ddim fforddio rhoi’r gorau iddi nawr. Dyw oddeutu ein hanner ni ddim yn ailgylchu popeth y gallwn, felly mae mwy y gallwn ei wneud o hyd. Dyna pam rydyn ni’n gofyn i bawb yng Nghymru wneud addewid trwy wneud un peth syml yn wahanol ar gyfer Wythnos Ailgylchu eleni, a gyda’n gilydd gallwn helpu Cymru i gyrraedd y brig”.\nMae Ailgylchu dros Gymru’n galw ar bobl ledled Cymru i wneud addewid i ailgylchu un peth arall. Dyma bedair o addewidion i ddewis o’u plith:\nAilgylchu poteli plastig o bob ystafell, bob tro – yn cynnwys poteli nwyddau ymolchi a nwyddau glanhau o’r ystafell ymolchi, o’r ystafell wely ac o’r ystafell iwtiliti\nAilgylchu pob potel erosol wag yn cynnwys chwistrell gwallt a diaroglydd o’r ystafell wely a’r ystafell ymolchi\nAilgylchu eich holl wastraff bwyd, bob tro – yn cynnwys bagiau te a gwaddodion coffi, plisg wyau, esgyrn a chrafion\nOs nad oes bin ailgylchu ar gael pan fyddwch chi allan o gwmpas y lle, mynd â’r poteli gwag a sbwriel ailgylchadwy arall adref gyda chi i’w hailgylchu\nMae Ailgylchu dros Gymru hefyd yn gwahodd ailgylchwyr craff i rannu eu cynghorion, syniadau a dulliau ailgylchu ar y cyfryngau cymdeithasol i ysbrydoli eraill i ailgylchu’n well. Gall cyfranogwyr ennill cerdyn teithio Crwydro Cymru i ddau, a cherdyn Crwydro Cadw i deulu o bedwar i ymweld ag atyniadau hanesyddol Cymru.\nCeir mwy o wybodaeth am yr addewid a’r gystadleuaeth ar wefan Ailgylchu dros Gymru: www.RecycleWeekWales.org.uk\nDyma gynghorion gorau ar gyfer ailgylchu gan Angela Spiteri o Ailgylchu dros Gymru:\nPe byddai pob un ohonom yn ailddefnyddio neu’n ailgylchu un peth arall bob dydd, byddai’n gwneud gwahaniaeth mawr. Er enghraifft, mae ailgylchu un botel siampŵ yn arbed digon o ynni i wefru 4 llechen ddigidol! Gallwch fod yn ailgylchwr gwell fyth trwy wneud y canlynol:\n1. Os yw’n blastig, ac ar ffurf potel, yna ailgylchwch ef\nMae’r rhan fwyaf ohonom yn ailgylchu. Mewn gwirionedd, mae mwy na 90% ohonom yn ailgylchu poteli plastig fel poteli diodydd, nwyddau glanhau a photeli nwyddau ymolchi. Cofiwch wagio, gwasgu a rhoi’r caead yn ôl arnyn nhw cyn eu hailgylchu. Gallwch adael y chwistrell ar boteli glanhau.\n2. Rinsiwch nhw’n sydyn\nRinsiwch eich potiau a thybiau’n sydyn cyn eu hailgylchu; cofiwch dynnu’r haenen blastig i ffwrdd. Does dim angen cael gwared â phob tamaid o fwyd, ac mae eu rhoi yn y peiriant golchi llestri yn gam yn rhy bell – ac yn wastraff ynni!\n3. Ailgylchwch ganiau erosol o bob ystafell\nGellir ailgylchu nwyddau ailgylchadwy metel fel caniau erosol dro ar ôl tro heb iddyn nhw golli eu hansawdd. Cofiwch ailgylchu caniau erosol o’ch ystafell wely a’ch ystafell ymolchi – fel chwistrell gwallt, diaroglydd a gel eillio. Mae ailgylchu dau gan erosol yn unig yn arbed digon o ynni i bweru set DJ am un awr.\n4. Ailgylchwch eich holl wastraff bwyd\nPan gaiff ei ailgylchu, caiff eich gwastraff bwyd ei droi yn ynni adnewyddadwy. Byddai ailgylchu croen dim ond un fanana yn creu digon o ynni i wefru dau ffôn clyfar. Er bod 90% ohonom yn ailgylchu ein gwastraff bwyd, mae rhywfaint o wastraff bwyd yn cyrraedd y bin sbwriel o hyd. Cofiwch eich bod yn gallu ailgylchu gwastraff fel bagiau te a gwaddodion coffi, plisg wyau, esgyrn a chrafion ffrwythau a llysiau.\n5. Tynnwch y bwyd oddi ar becynnau cardfwrdd\nTynnwch ddarnau o fwyd sydd wedi glynu yn eich pecynnau papur a cherdyn cyn eu hailgylchu. Er enghraifft, fe allwch chi roi’r bocs pizza i mewn, ond ichi wneud yn siŵr bod unrhyw fwyd wedi cael ei dynnu oddi arno.\n6. Defnyddiwch y prawf crychu\nAnsicr a yw darn o bapur yn addas i’w ailgylchu? Ceisiwch ei grychu yn eich llaw. Os nad yw’n agor allan yn ôl yn syth, yna gellir ei ailgylchu. Mae’n brawf da i’w ddefnyddio gyda phapur lapio. Ac os byddwch chi’n ailgylchu cardiau pen-blwydd, rhwygwch unrhyw ddarnau sy’n cynnwys llwch llachar oddi arnynt yn gyntaf.\n7. Gwasgwch nhw’n sydyn\nGwasgwch eich caniau a photeli plastig yn sydyn – mi fydd hynny’n arbed lle yn eich bin ailgylchu ac yn eu gwneud yn fwy effeithlon i’w cludo. Gwasgwch eitemau ffoil at ei gilydd er mwyn eu helpu i wneud eu ffordd trwy’r broses ddidoli heb fynd ar goll.\n8. Os nad ydych chi’n siŵr, gwiriwch\nOs nad ydych chi’n siŵr os, sut, neu ymhle y gallwch ailgylchu eitem, edrychwch ar y Lleolydd Ailgylchu gan Ailgylchu dros Gymru https://www.recycleforwales.org.uk/cy/lleoliad-ailgylchu-1 – y cwbl y mae angen i chi ei wneud yw nodi eich cod post ac fe gewch chi’r ateb.\nWythnos Ailgylchu 2019


Cath O’Brien yn cael MBE yn Anrhydeddau Pen-blwydd y Frenhines - Welsh Blood Service\nHome > Newyddion > News > Cath O’Brien yn cael MBE yn Anrhydeddau Pen-blwydd y Frenhines\nCath O’Brien yn cael MBE yn Anrhydeddau Pen-blwydd y Frenhines\nMae Cath O’Brien wedi cael ei chydnabod yn rhestr Anrhydeddau Pen-blwydd y Frenhines; bydd yn cael MBE (Aelod o Urdd yr Ymerodraeth Brydeinig) am wasanaethau i Wasanaeth Gwaed Cymru ac i’r gwaith o fabwysiadu Therapi Celloedd a Genynnau yng Nghymru.\nFferyllydd yw Cath yn ôl ei galwedigaeth, ymunodd â’r Gwasanaeth Gwaed yn 2013 ac mae wedi arwain y sefydliad drwy nifer o raglenni o newidiadau pwysig, gan gynnwys trosglwyddo gwasanaethau yng Ngogledd Cymru o’r gwasanaeth yn Lloegr i greu gwasanaeth gwaed cenedlaethol ar gyfer Cymru.\nYn y ddwy flynedd ddiwethaf, mae Cath wedi arwain tîm i ddatblygu Datganiad o Fwriad ar gyfer Therapïau Uwch ar ran Llywodraeth Cymru. Mae’r ddogfen hon yn amlinellu’r camau strategol sydd eu hangen i sicrhau bod Cymru’n gallu mabwysiadu’r therapïau newydd hyn, gan gynnwys therapïau celloedd a genynnau, ond ei bod hi hefyd yn gallu bod yn lle da i ddatblygu’r therapïau hyn a’r gwasanaethau cysylltiedig.\nErbyn hyn, Cath yw Prif Swyddog Gweithredu Ymddiriedolaeth GIG Prifysgol Felindre, ac meddai:\n“Rwy’n falch iawn o dderbyn y wobr hon, sy’n adlewyrchu’r ymroddiad i wella profiad cleifion a rhoddwyr y mae pawb yng Ngwasanaeth Gwaed Cymru, yn ogystal ag Ymddiriedolaeth GIG Prifysgol Felindre yn ehangach, yn ei ddangos, ynghyd â chefnogaeth ein partneriaid yng Ngrŵp Diddordeb Arbennig Therapïau Celloedd a Genynnau Hwb Gwyddorau Bywyd Cymru.\nBydd Cath yn dathlu’r wobr gyda naw o gydweithwyr o GIG Cymru.\nDywedodd Gweinidog Iechyd a Gwasanaethau Cymdeithasol, Vaughan Gething: “Yr hyn sy’n ganolog i’n GIG a’n gofal cymdeithasol yw’r bobl ymroddgar sy’n gweithio ynddynt. Rwy’n falch iawn fod deg o weithwyr GIG Cymru a’r sector gofal cymdeithasol yng Nghymru wedi cael eu cydnabod yn Anrhydeddau Pen-blwydd y Frenhines am eu doniau a’u ymroddiad tuag at bobl Cymru.”\nPrevious Previous post: Rhoddwr platennau yn galw ar eraill i ymuno ag ef yn y frwydr yn erbyn Canser y Gwaed\nNext Next post: Pedwar o’r bobl sydd wedi achub bywydau am y cyfnod hiraf yng Nghymru yn galw ar roddwyr ifanc i gamu ymlaen


Cynorthwyo Dysgwyr | Addysg Oedolion Cymru\nCartref Amdanom ni Pam ein dewis ni Cynorthwyo Dysgwyr\nEich cynorthwyo tra byddwch chi’n dysgu\nRydym ni’n deall pwysigrwydd cael cymorth yn ystod eich taith. Dyna pam rydym ni’n rhoi sylw i Gymorth i Ddysgwyr i sicrhau y caiff eich holl anghenion eu diwallu ac y caiff eich holl gwestiynau eu hateb.\nPeidiwch â phoeni – rydym ni ar gael i helpu! Rydym ni wedi llunio adran Cwestiynau Cyffredin i chi, i’ch helpu i ateb unrhyw gwestiynau yr hoffech eu holi.\nOs nad yw eich cwestiwn neu’r mater sydd gennych chi dan sylw wedi’u rhestru, mae croeso i chi gysylltu â ni i drafod unrhyw ymholiadau ychwanegol, a byddai’n dda gennym eich helpu chi sut bynnag y gallwn ni.\nRydym ni’n dymuno sicrhau y cewch chi brofiad cadarnhaol a chael cymaint o fudd ag y bo modd o’ch cwrs.\nFodd bynnag, rydym ni’n cydnabod y gall oedolion wynebu pob mathau o anawsterau a heriau ar adegau gwahanol yn ystod eu bywyd.\nGallwch chi hefyd drafod â’n Rheolwyr Dysgu, eich Swyddog Cyflenwi Cwricwlwm lleol, neu aelod o’r tîm Gwasanaethau i Ddysgwyr. Gallwn ni eich sicrhau y byddwn ni’n gwneud popeth y gallwn ni i ymateb i’ch pryderon.\nRydym ni’n cydnabod y gall llawer o ffactorau effeithio ar allu dysgwr i astudio, a’r angen i sicrhau bod iechyd a llesiant personol yn flaenoriaeth.\nOs ydych chi’n poeni am unrhyw agwedd o’ch cwrs ac yn dymuno trafod pethau yn gyfrinachol â rhywun, cofiwch gysylltu â ni, rydym ni’n barod i wrando.\nEr y byddwn ni’n gwneud popeth y gallwn ni i gynorthwyo dysgwyr yn y dosbarth, ar brydiau, bydd angen arweiniad mwy arbenigol.\nI gynorthwyo â hyn, rydym ni wedi llunio canllaw man cychwyn ynghylch darparwyr cymorth arbenigol. Os nad yw’r canllaw hwn yn rhoi sylw i’ch pryderon, mae croeso i chi gysylltu â ni ar 03300 580845.\nRydym ni ar gael i helpu.


Arthur Walsh, 3ydd Barwn Ormathwaite - Wicipedia\nArthur Walsh, 3ydd Barwn Ormathwaite\nRoedd Arthur Henry John Walsh, 3ydd Barwn Ormathwaite GCVO (10 Ebrill 1859 –13 Mawrth, 1937) yn wleidydd ac yn ŵr llys a wasanaethodd fel Aelod Seneddol Sir Faesyfed o 1885 i 1892.\n10 Ebrill 1859\n13 Mawrth 1937 (77 oed)\nKatherine Walsh, Lady Ormthwaite\nLady Clementine Pratt\nMarchog Croes Fawr Urdd Frenhinol Victoria\n4 Gyrfa fel Gŵr llys\nGanwyd Walsh yn Llundain ym 1859 yn fab hynaf yr 2il Farwn Ormathwaite a'i wraig, Katherine, merch y 7fed Dug Beaufort. Roedd teulu Walsh yn berchen ar ystâd Nantgwyllt, Rhaeadr Gwy. Cafodd ei addysg yng Ngholeg Eton.\nAr 26 Gorffennaf, 1890 priododd a'r Ledi Clementine Pratt, unig ferch 3ydd Ardalydd Camden. Ni chawsant blant.\nYm 1876 cafodd ei gomisiynu'n Ail Is-gapten ym Milisia Cyffinwyr De Cymru, gan gael ei ddyrchafu'n Is-gapten yn ddiweddarach yn yr un flwyddyn. Ym 1878 trosglwyddodd i'r fyddin barhaol fel Ail Is-gapten yn y Life Guards. Ymadawodd a'r fyddin barhaol ym 1887 a daeth yn Ail Is-gapten yng Nghatrawd Iwmyn Dwyrain Swydd Caint gan wasanaethu hyd 1890.\nSafodd Walsh yn etholaeth Sir Faesyfed yn enw'r Blaid Geidwadol yn etholiad cyffredinol 1885 gan gipio'r sedd oddi wrth y Blaid Ryddfrydol. Fe fu ei daid John Benn Walsh, Barwn 1af Ormathwaite, a'i dad Arthur Walsh, 2il Farwn Ormathwaite yn ASau Ceidwadol yr etholaeth o'i flaen. Cadwodd y sedd yn etholiad cyffredinol 1886 cyn cael ei drech gan yr ymgeisydd Rhyddfrydol Francis Edwards ym 1892. Etifeddodd Walsh teitl ei dad yn 1920 gan gael ei ddyrchafu i Dŷ'r Arglwyddi lle fu'n aelod hyd ei farwolaeth ym 1937, gan nad oedd ganddo blant cafodd y teitl ei basio i'w frawd, George. Gwasanaethodd fe Arglwydd Raglaw Sir Faesyfed 1918-1921\nGyrfa fel Gŵr llysGolygu\nYm 1892 fe'i penodwyd yn Gwastrawd wrth aros i'r Frenhines Victoria. Ym 1897 cafodd ei benodi'n Ddistain yr Aelwyd i Mari, Duges Teck; bu hi farw'n ddiweddarach yn yr un flwyddyn a chludodd Walsh ei choron yn ei hangladd. Gwasanaethodd fel Ystlyswr Bonheddig (1902-1905) a Gwas Wrth Aros (1905-1907) i'r Brenin Edward VII ac roedd yn Feistr y Seremonïau o 1907 i 1920. Cafodd Walsh ei benodi'n Aelod o Urdd Frenhinol Fictoria ym 1907 (MVO); cafodd ei ddyrchafu'n Gadlywydd yr urdd (CVO) yn Anrhydeddau'r Flwyddyn Newydd 1910, Marchog cadlywydd ym 1912 (KCVO) a Marchog y Groes Fawr (GCVO) ym 1920.\nRichard Green-Price Aelod Seneddol Sir Faesyfed\nArthur Walsh Barwn Ormathwaite\n1920 – 1937 Olynydd:\nPowlett Milbank Arglwydd Raglaw Sir Faesyfed\n1918 - 1922 Olynydd:\n↑ "Welcome Home to the Hon Alfred Walsh MP", Carmarthen Journal and South Wales Weekly Advertiser, 17 Hydref 1890  adalwyd 26 Chwefror 2015\n↑ "Parliamentary History of Radnorshire", Cardiff Times, 3 Chwefror 1894  adalwyd 26 Chwefror 2015\n↑ "Radnorshire", Aberystwyth Observer, 10 Gorffennaf 1886 , adalwyd 26 Chwefror 2015\n↑ "Personal", Llangollen Advertiser, 5 Ebrill 1918 , adalwyd 26 Chwefror 2015\n↑ "King Albert's Birthday", Abergavenny Chronicle, 16 Ebrill 1915 , adalwyd 26 Chwefror 2015\nWedi dod o "https://cy.wikipedia.org/w/index.php?title=Arthur_Walsh,_3ydd_Barwn_Ormathwaite&oldid=9659313"\nLast edited on 6 Chwefror 2020, at 00:01\nNewidiwyd y dudalen hon ddiwethaf ar 6 Chwefror 2020, am 00:01.


Nod y Cod Ymddygiad Wrth Deithio (y Cod) yw hyrwyddo ymddygiad cadarnhaol a gwella diogelwch dysgwyr wrth deithio.\tBeth yw’r Cod Teithio?\nMae’r Cod Teithio yn orfodol ac mae’n pennu’r safonau a ddisgwylir gan blant a phobl ifanc sy’n teithio i’w mannau dysgu ac oddi yno. Mae’n gymwys i bob dysgwr hyd at 19 oed ac i bob dull teithio, gan gynnwys bws, trên, cerdded a beicio. Y nod yw annog ymddygiad cadarnhaol a gwella diogelwch i bob dysgwr sy’n teithio’n ôl a blaen i’w sefydliad addysg.\nMae’r Cod Teithio yn gymwys i bob dull teithio a chludo.\nPryd y daeth y Cod Teithio i rym?\nY Cod Teithio i ddysgwyr\nAwdurdodau lleol a sefydliadau addysg\nRydym wedi llunio canllawiau statudol i sefydliadau addysg ac awdurdodau lleol. Maent yn rhoi arweiniad ar y Cod Teithio ac ar y canlynol:\nymchwilio i ddigwyddiadau sy’n ymwneud â theithio gan ddysgwyr\nsicrhau safonau ymddygiad cyson\ngorfodi a chosbi.\nCeir arweiniad pellach ar hyn yn y Canllawiau ar Ddarpariaethau Statudol Teithio gan Ddysgwyr a Chanllawiau Gweithredol.\nGweithredwyr cludiant a gyrwyr\nDylai gweithredwyr cludiant a gyrwyr fod yn gyfarwydd â’r Cod Teithio a’r weithdrefn i’w dilyn os bydd dysgwr yn camymddwyn. Mae cyfrifoldeb arnynt i roi gwybod am unrhyw achosion o ymddygiad gwael, aflonyddgar neu anniogel.\nRhai pwyntiau pwysig i’w nodi yn y canllawiau y dylid bod yn ymwybodol ohonynt yw:\ndylai gweithredwyr a gyrwyr gydweithredu’n llawn ag awdurdodau lleol a sefydliadau addysg mewn perthynas â’r Cod Teithio\ndylai gweithredwyr a gyrwyr sicrhau y caiff y person dynodedig yn yr awdurdod lleol perthnasol ei hysbysu o unrhyw achosion o gamymddwyn\ndylai gweithredwyr a/neu yrwyr hysbysu’r awdurdod perthnasol o unrhyw droseddau a amheuir neu faterion diogelu plant\ndylai gweithredwyr a/neu yrwyr hysbysu’r awdurdod perthnasol o unrhyw droseddau a amheuir neu faterion diogelu plant.\nCôd ymddygiad wrth deithio (PDF 153 KB)


Datganiad Ysgrifenedig: Adroddiad Grŵp cyfeirio rhanddeiliaid Hinkley Point C (16 Mawrth 2021) | LLYW.CYMRU\nDatganiad Ysgrifenedig: Adroddiad Grŵp cyfeirio rhanddeiliaid Hinkley Point C\nY Gwir Anrh. Mark Drakeford, Prif Weinidog Cymru\nFis Gorffennaf diwethaf, fe grëwyd y Grŵp Cyfeirio Rhanddeiliaid Hinkley Point C i ddarparu asesiad annibynnol o’r goblygiadau i Gymru yn sgil datblygu gorsaf ynni niwclear newydd yn Hinkley Point, Gwlad yr Haf. Mae'r Grŵp bellach wedi adrodd ar ei waith ac rwy'n croesawu'r adroddiad cyhoeddedig, a'r casgliad helaeth o dystiolaeth y mae'r Grŵp wedi'i gasglu yn ystod ei waith.\nHoffwn ddiolch i Jane Davidson am gadeirio’r Grŵp, ac aelodau’r Grŵp am eu harbenigedd ac am eu hamser, a roesant yn rhydd dros yr wyth mis diwethaf. Mae eu gwybodaeth a'u dealltwriaeth o'r materion, a'u gallu i ddadansoddi cymhlethdod Môr Hafren, wedi sicrhau adroddiad y credaf y bydd yn cael ei groesawi gan bawb sy’n gweithio yn, ac yn cynllunio ar gyfer, yr amgylchedd arbennig hwn.\nBydd gan y Llywodraeth nesaf i Gymru y cyfle i ofyn i'r Grŵp barhau i ddarparu eu harbenigedd. Mae'r Grŵp wedi mabwysiadu dull trylwyr ac mae wedi deall a chynrychioli barn ystod o randdeiliaid yn effeithiol iawn. Mae'n amlwg i mi y gall y Grŵp fod yn amhrisiadwy wrth helpu i gyflawni'r uchelgeisiau y mae wedi'u nodi yn ei adroddiad.\nRwyf hefyd yn ddiolchgar i’r holl randdeiliaid a gyfrannodd at ymholiadau’r Grŵp, gan gynnwys ymgyrchwyr, asiantaethau’r llywodraeth ar ddwy ochr y Môr Hafren, ac i ddatblygwyr y safle, EDF Energy, am ymgysylltu’n agored â’r Grŵp. Rwy’n hyderus y bydd y cydweithrediad a’r ddeialog agored a gafwyd yn ystod ymholiadau’r Grŵp yn parhau wrth i ni i gyd ystyried sut allwn gyfrannu at gefnogi gwytnwch amgylchedd y Môr Hafren.\nMae'n adroddiad eang. Mae'n mynd i'r afael ag effaith y datblygiad ar ecosystem Môr Hafren ac ar iechyd rhywogaethau pysgod; y trefniadau ar gyfer carthu a gwaredu morol ym Mastiroedd Caerdydd; trefniadau cynllunio brys ac wrth gefn; a'r berthynas rhwng cyfundrefnau rheoleiddio a chynllunio yng Nghymru a Lloegr.\nMae'r adroddiad hwn yn ffynhonnell dystiolaeth a chyngor gwerthfawr. Mae'n tynnu sylw at bwysigrwydd ystyried prosiectau mawr trwy lens Deddf Llesiant Cenedlaethau'r Dyfodol. Mae'n ein hatgoffa o bwysigrwydd economaidd ac amgylcheddol Môr Hafren a bydd yn gwneud cyfraniad sylweddol i'n gwaith mewn perthynas â'r ddau.


Clefyd Eithriadol: Y Gwersi a’r Dyfodol\nMae blwyddyn o drawma torfol a 100,000 o farwolaethau wedi cyflwyno profiad i’r cyhoedd ehangach o eiddilwch iechyd a gofal cymdeithasol, mynediad at driniaeth, ac allgáu economaidd, addysgol a chymdeithasol, heb sôn am orbryder ac ofn yn wyneb salwch mileinig anghyfarwydd.\nFodd bynnag, mae’r holl brofiadau a rhwystredigaethau hyn wedi bod yn gyfarwydd ers degawdau ymhlith y 185,000 o bobl yng nghymuned glefydau prin Cymru. Mae arolwg diweddar gan yr elusen Cynghrair Genetig y DU o fwy na 1,200 o sefydliadau ac unigolion o’r gymuned clefydau prin yn datgelu ystod a dyfnder y penblethau a’r ffaith na ddarperir am y miliynau o bobl hyn yn gywir.\nAr ddydd Mercher, cynhelir cyfarfod digynsail yn cynnwys seneddwyr a phob un o’r pedwar gweinidog iechyd yn y DU sy’n gyfrifol am glefydau prin pan fydd Angela Burns AS yn dadorchuddio adroddiad yn cynnwys cyfres o argymhellion sy’n amlygu materion allweddol sy’n effeithio ar bobl sy’n byw gyda chlefydau prin ledled Cymru. Daw’r argymhellion hyn gan y Grŵp Trawsbleidiol ar gyfer Cyflyrau Prin, Genetig a Heb Ddiagnosis, sydd wedi’i gadeirio gan Angela Burns ac sydd wedi ymgynghori â chymuned clefydau prin Cymru.\nMae pedair blaenoriaeth yn yr argymhellion: iechyd meddwl; mynediad at feddyginiaethau clefydau prin; effaith COVID-19 ar bobl sy’n cael eu heffeithio gan gyflyrau prin; gwersi a ddysgwyd yn ystod y blynyddoedd diwethaf. Bydd y rhain i gyd yn llywio Cynllun Gweithredu Cymru yn y dyfodol mewn ymateb i Fframwaith Clefydau Prin a gyhoeddwyd yn ddiweddar gan Lywodraeth y DU. Bydd y fframwaith yn darparu ‘cynlluniau gweithredu’ ar gyfer y blaenoriaethau hyn ar gyfer pob un o’r pedair cenedl erbyn diwedd 2021.\nSefydlwyd Partneriaeth Genomeg Cymru yn 2018 i sefydlu dull unedig o ran genomeg yng Nghymru. Dau o sefydliadau partner Partneriaeth Genomeg Cymru yw gwasanaeth Genomeg Feddygol Cymru Gyfan a Pharc Geneteg Cymru ac mae’r ddau wedi bod yn allweddol wrth ddarparu Strategaeth Genomeg ar gyfer Meddygaeth Fanwl Llywodraeth Cymru, y mae clefydau prin yn rhan sylweddol ohoni. Mae’r strategaeth yn amlinellu’r agenda uchelgeisiol “i greu amgylchedd cynaliadwy sy’n gystadleuol yn rhyngwladol ar gyfer geneteg a genomeg i wella darpariaeth iechyd a gofal iechyd i bobl Cymru”.\nMae lleisiau a safbwyntiau pobl sy’n byw gyda chyflyrau prin yn hanfodol wrth lywio cynlluniau gweithredu ar gyfer y dyfodol. Canfu’r arolwg gan Gynghrair Genetig y DU yn derfynol nad yw pobl â chyflyrau prin yn cael eu gwasanaethu’n ddigonol gan y system, gyda hanner yn nodi na fu unrhyw welliant mewn gofal dros y pum mlynedd diwethaf ac un rhan o bump yn dweud ei fod wedi gwaethygu. Mae bron i ddau draean o gleifion yn nodi bod COVID-19 wedi tarfu ar eu gofal.\nYn ogystal, mae’n rhaid i fwy na 40 y cant o bobl aros mwy na phum mlynedd am ddiagnosis, gyda bron i draean yn nodi eu bod wedi cael camddiagnosis ddwy neu dair gwaith. Mae tri chwarter y bobl yn nodi absenoldeb llwyr cynllun gofal, gyda llawer yn gorfod cydlynu eu gofal eu hunain. Dywed dau draean o bobl fod y system o ddarparu triniaeth yn rhy araf tra bo bron pawb yn dweud nad oes digon o arian wedi’i neilltuo ar gyfer meddyginiaethau clefydau prin.\nMae’r canfyddiadau hyn yn cynrychioli pobl fel Fern Cockerell, sy’n 19 oed, a’i mam Sally-Anne Ashdown, enghraifft feincnod o fyw gyda chyflwr prin. Mae gan Fern fwtaniad genyn sy’n gysylltiedig â’r pancreas. Am flynyddoedd, cafodd y teulu anhawster i berswadio gweithwyr gofal iechyd proffesiynol o ddifrifoldeb a dimensiynau ei symptomau cyn iddi ddod yr unigolyn ieuengaf yn y wlad i gael llawdriniaeth fawr i ailgynllunio ei horganau mewnol ddwy flynedd yn ôl. Roedd hyn yn llwyddiannus. Dywed Sally-Anne: “O 14 oed i 17 oed, treuliodd Fern fwy o amser yn yr ysbyty na’r tu allan iddo. Roedd anghenion ein mab yn aml yn cael eu hanwybyddu wrth i iechyd Fern waethygu’n ddifrifol. Collodd Fern ei grwpiau cyfeillgarwch, collodd gymaint o amser yn yr ysgol, gadawodd pan oedd hi’n 16 oed heb unrhyw gymwysterau TGAU. Roeddem i gyd fel teulu yn teimlo bod bywyd yn anghynaliadwy. Nid oedd heddwch erioed gan wybod bod Fern mewn poen mor ofnadwy ddydd a nos.\n“Bellach mae gan Fern ansawdd bywyd sydd wedi gwella’n sylweddol. Mae hi’n gallu ailymgysylltu â ffrindiau. Mae Fern hefyd wedi dychwelyd i’r coleg. Mae gan Fern swydd ran-amser hefyd. Mae Fern bellach mewn sefyllfa i wireddu ei huchelgais o ddod yn fydwraig. I grynhoi, mae gan Fern ei bywyd yn ôl.\n“Rydym ond yn dymuno y gallai fod rhywfaint o feddalwedd ar glefydau prin a all fod yn hygyrch i bawb ym mhob ysbyty ledled y DU. Rhywbeth lle, os yw meddygon yn wynebu clefyd prin nad ydynt yn gyfarwydd ag ef, y gallant deipio enw’r cyflwr i’r feddalwedd honno, lle rhestrir rhestr o feddyginiaethau defnyddiol, pa ddelweddu y dylid ei wneud, lle mae’r arbenigwyr yn y wlad, h.y. manylion cyswllt a pha opsiynau llawfeddygol sy’n agored i gleifion sydd â chlefydau prin. Roeddem fel teulu yn teimlo bod yn rhaid inni ddarganfod y wybodaeth hon ein hunain.”\nMae gan Stanley, mab dwyflwydd oed Emily Steers, ffenylcetonwria (PKU) – cyflwr metabolaidd prin sy’n gallu arwain at niwed i’r ymennydd a’r system nerfol ac anableddau dysgu a ffitiau os nad yw’n cael ei drin. Mae triniaeth ond nid yw ar gael yn y DU ar hyn o bryd. Yr unig ffordd y gall Emily reoli cyflwr Stanley yw darparu deiet sydd bron yn rhydd o brotein. Dywed: “Fe glywom gyntaf am PKU am y tro cyntaf 14 diwrnod ar ôl i Stanley gael ei eni. Gan mai ef oedd ein hail blentyn ac mae ein merch yn glir o PKU, roedd yn sioc enfawr. Teulu milwrol ydym ni, felly nid ydym o Gymru. Rydym yma ar gyfer gwaith fy ngŵr, sy’n golygu nad oes gennym unrhyw gymorth teuluol. Gan fod PKU yn brin, nid oes llawer o gymorth yn y gymuned ehangach. Rydym wedi’i chael hi’n anodd cadw metaboledd Stanley yn y parth “diogel” ac mae ei berthynas â bwyd ond yn gwaethygu, a allai fod yn niweidiol i’w dwf a’i les. Mae byw gyda phlentyn “normal” a phlentyn sydd ag PKU yn frwydr bob dydd gan fod y ddau blentyn yn ifanc a ddim yn deall yr amgylchiadau yn llawn.”\nCynhelir cyfarfod digynsail yn cynnwys seneddwyr a phob un o bedwar gweinidog iechyd yn y DU sy’n gyfrifol am glefydau prin yr wythnos hon, a drefnir gan Gynghrair Genetig y DU. Dywed Cyfarwyddwr Polisi’r elusen, Nick Meade: “Mae Cymru a’r tair gwlad arall wedi ymuno i weithio ledled y DU i sicrhau bod cleifion clefydau prin yn derbyn y gofal gorau posibl, ond yn union sut maent yn gwneud hynny yw’r cwestiwn hanfodol ar hyn o bryd, a’r cwestiwn y mae bydd Fframwaith Clefydau Prin y DU yn ffynnu neu’n methu arno. Mae angen cynlluniau gweithredu arnom sy’n adeiladu ar gynnydd hyd yn hyn, sydd wir yn diwallu anghenion pobl sy’n byw gyda chyflyrau prin, ac y gellir eu cyflawni a’u mesur. Gwyddom fod ein cymuned yn barod i gyfrannu at ddatblygiad y cynlluniau, ac edrychwn ymlaen at weld eu gweledigaeth yn cael ei gwireddu gyda phedwar cynllun gweithredu newydd yn 2021.”\nPrevBlaenorolDydd Clefyd Prin Rhithwir 2021 holl DU Digwyddiad Seneddol\nNesafHyrwyddwr Genomeg: Sophie HardingNext


Sgiliau Troelli (DJ) - Fideo a Gwerthusiad\nArsylwyd ar y DJ yn gosod yr holl offer a ddefnyddiwyd yn y recordiad hwn a rhoddodd y DJ gyflwyniad byr am ei offer, y rhaglen a nodweddion yn y rhaglen i'w defnyddio yn ei berfformiad. Cadwyd pob trac cerddorol yn y perfformiad ar gof bach USB gwag a ddarparwyd gan yr adran. Roedd hyn er mwyn sicrhau nad oedd unrhyw nodweddion neu setiau wedi'u recordio ymlaen llaw yn cael eu defnyddio yn ystod y perfformiad.\nRecordiwyd perfformiad y DJ o ddau safbwynt, o'r blaen er mwyn cael safbwynt y gynulleidfa ac o'r tu ôl i'r ddesg i gael ochr dechnegol y perfformiad.\nYn ystod y perfformiad roedd yr ymgeisydd yn dangos gwybodaeth dechnegol ardderchog o'r galedwedd a ddefnyddiwyd i gyflawni'r perfformiad. Roedd y symud rhwng y traciau a'r samplau'n llyfn a chafodd y newidiadau tempo a thraw eu cyfateb/cymysgu'n ddi-dor gydol y perfformiad.\nDefnyddiwyd amrywiaeth eang o seiniau gyda'r defnydd o weadau, soniaredd a dynameg amrywiol yn amlwg yn y perfformiad. Roedd hyn yn her i'r ymgeisydd yn ystod y camau paratoi gan fod DJs yn gyfarwydd â pherfformio setiau eithaf hir. Fodd bynnag, yn ystod y perfformiad hwn, mae wedi llwyddo i gynnwys amrywiaeth ddigon eang o seiniau ac effeithiau i gael marc uchel.\nMae'r perfformiad yn dangos creadigrwydd wrth berfformio. Mae hyn yn amlwg yn y ffordd y mae'r perfformiad yn dal sylw'r gwrandäwr/gynulleidfa drwyddi draw. Mae adeiladu tensiwn a thorri'r seiniau i lawr yn dangos y sgiliau creadigol sydd eu hangen ar DJ. At hynny, mae'r dehongliad o'r gwaith yn dangos amrywiaeth a datblygiad o ran arddull gerddorol yn ogystal â dilyniant gydol y perfformiad.\nYn gyffredinol, credaf fod hwn yn berfformiad o safon uchel iawn gan ddangos sgiliau a chreadigrwydd ardderchog, wedi'u datblygu i safon uchel. Fel y soniwyd eisoes, roedd hon yn dasg heriol oherwydd bod rhaid cael amrywiaeth ddigon eang o seiniau a chreadigrwydd mewn perfformiad byrrach nag arfer.\n* Fel canolfan arbrofon ni yn ystod yr ymarferion drwy berfformio gyda chynulleidfa a heb un. Ymatebodd y DJ yn hynod o dda i gynulleidfa, gan eu hannog i ddawnsio a symud mewn ffyrdd arbennig, fel y mae DJ proffesiynol yn ei wneud. Ond, roedd y sŵn roedd y gynulleidfa'n ei wneud wrth ymateb i'r DJ yn effeithio ar y recordiad oherwydd wrth recordio o safbwynt y gynulleidfa, roedd sŵn ‘y dyrfa' yn cael ei godi'n fwy na set y DJ.


Capel i Bawb: Agoriad Swyddogol 17 Mawrth 2022 - Cardiff & Vale Integrated Health & Social Care Partnership\nHome > Capel i Bawb: Agoriad Swyddogol 17 Mawrth 2022\nCapel i Bawb: Agoriad Swyddogol 17 Mawrth 2022\nBydd Bwrdd Partneriaeth Rhanbarthol Caerdydd a’r Fro yn cynnal agoriad swyddogol yr hen Gapel yn Ysbyty Brenhinol Caerdydd (CRI), a elwir bellach yn ‘Capel i Bawb’. Diolch i gyllid cyfalaf gan Lywodraeth Cymru, Y Gronfa Gofal Integredig a Chyngor Caerdydd, a phartneriaeth rhwng Bwrdd Iechyd Prifysgol Caerdydd a’r Fro a Chyngor Caerdydd, mae’r adeilad eiconig, rhestredig gradd II, bellach yn gartref i ganolfan gwybodaeth a chyngor iechyd a lles, llyfrgell newydd, mannau cyfarfod, ystafell TG a Chaffi Aroma.\nDywedodd Eluned Morgan AS, Y Gweinidog Iechyd a Gwasanaethau Cymdeithasol a fydd yn agor Capel i Bawb yn swyddogol “Mae Capel i Bawb ar ei newydd wedd yn brosiect sydd yn parchu hanes yr adeilad tra’n rhoi bywyd newydd a dyfodol cynaliadwy iddo. Rwy’n falch iawn bod rhaglen gyfalaf Cronfa Gofal Integredig Llywodraeth Cymru wedi gallu bod yn rhan o’r prosiect cydweithredol hwn.”\nDywedodd Cath Doman, Cyfarwyddwr Integreiddio Iechyd a Gofal Cymdeithasol yn y Bwrdd Partneriaeth Rhanbarthol, “Mae wedi bod yn bleser rhoi bywyd newydd i Capel i Bawb. Mae’n enghraifft wych o sut y gall partneriaid gydweithio i ddod â gwasanaethau i gymunedau a gwneud yn siŵr ein bod yn gwneud defnydd llawn o bob gofod a allwn – gallwch fenthyg llyfr, dal i fyny â ffrindiau dros baned a chael cefnogaeth a chyngor i gyd yn y Capel trawiadol sydd wedi’i adnewyddu’n sympathetig.”\nYchwanegodd Charles Janczewski, Cadeirydd Bwrdd Iechyd Prifysgol Caerdydd a’r Fro, “Mae Capel i Bawb yn rhan o’n cynllun hirdymor i ddod â gwasanaethau i gymunedau a bydd yn rhan allweddol o ddatblygiad Ysbyty Brenhinol Caerdydd. Gwyddom ei bod yn well ceisio helpu pobl i fyw’n dda a gwella ar ôl salwch neu anaf a bydd y gofod hwn yn gallu bod yn gartref i amrywiaeth o gymorth. Mae hefyd yn lle gwych i ymweld ag ef tra bod pobl yn Ysbyty Brenhinol Caerdydd. Rwy’n gobeithio y bydd pobl yn mwynhau gweld y trawsnewidiad sydd wedi digwydd.”\nDywedodd yr Aelod Cabinet dros Ofal Cymdeithasol, Iechyd a Lles, y Cynghorydd Susan Elsmore: “Mae trawsnewidiad trawiadol yr hen gapel wedi creu cyfleuster iechyd a lles bywiog ar gyfer trigolion lleol ac ymwelwyr â CRI, ac mae gweithio mewn partneriaeth i gyflawni’r cynllun wedi bod yn allweddol i’w lwyddiant.\n“Bydd Capel i Bawb yn adnodd gwerthfawr lle gall cleifion, defnyddwyr gwasanaeth, gofalwyr a’r gymuned leol gael eu cyfeirio at wybodaeth a chyngor perthnasol a hygyrch, dysgu cymdeithasol a gweithgareddau hamdden.\n“Mae potensial y lle newydd hwn i gefnogi a grymuso pobl i reoli eu hiechyd a’u lles eu hunain yn gyffrous iawn.”\nDathlodd Capel i Bawb ei ganmlwyddiant yn 2021 a bydd paentiad a gomisiynwyd yn arbennig gan Malcolm Murphy yn cael ei arddangos yn yr agoriad. Ariannwyd y paentiad hwn gan Raglen y Celfyddydau ar gyfer Iechyd a Lles, a ariennir gan Elusen Iechyd Caerdydd a’r Fro.\nDiolch i’r holl bartneriaid a fu’n helpu i roi bywyd i’r adeilad hanesyddol hwn sy’n bwysig iawn i lawer o bobl leol ac a fydd yn cyfoethogi ac yn cefnogi bywydau a lles rhai o’n cymunedau mwyaf difreintiedig yn ein dinas.


Tsieina SS5202 cnau pîn lliw melyn chwarts Countertops Countertops cerrig synthetig gweithgynhyrchwyr, ffatri, cyfanwerthu-cynhyrchion-meddwl diwydiannau Gorfforaeth cyfyngedig\nSS5202 cnau pîn synthetig Countertops chwarts lliw melyn Countertops cerrig cymunedol\nGorfforaeth diwydiannau meddwl Limited yn un Tsieina blaenllaw ss5202 cnau pîn melyn lliw chwarts gweithgynhyrchwyr synthetig countertops carreg countertops, ss5202 rhad croeso i cyfanwerthu cnau pîn melyn lliw countertops countertops cerrig synthetig o ein ffatri chwarts a gwirio pinwydd...\nGorfforaeth diwydiannau meddwl Limited yn un o'r coed pinwydd Tsieina blaenllaw ss5202 nut melyn lliw chwarts gweithgynhyrchwyr synthetig countertops cerrig countertops, croeso i countertops chwarts lliw melyn cnau pîn cyfanwerthu ss5202 rhad countertops cerrig synthetig o ein ffatri a gwirio cnau pîn carreg chwarts melyn, melyn pris cerrig synthetig gyda ni.\nCnau pinwydd SS5202 melyn\nSummerly chwarts cerrig perfformiad\nTop ymolchi a phob math o arwynebau gwaith\nMae cynhyrchu planhigion yn cwmpasu ardal o fetrau sgwâr 20000, gyda llinellau cynhyrchu cerrig chwarts awtomatig uwch rhyngwladol tri, mae'r fformiwla technegol unigryw. Rydym yn ymchwilio a datblygu llawer o gyfres, llawer o ddyluniadau a lliwiau a manylebau chwarts uchel-radd. Mae ein ffatri yn cynhyrchu 1 miliwn metr sgwâr o chwarts ansawdd uchel y flwyddyn. Mae marchnadoedd mawr yng Ngogledd America, De America, Ewrop, Oceania a rhannau eraill o'r byd.\nEin llinell peiriant\nHot Tags: cnau pîn melyn ss5202 synthetig countertops chwarts lliw countertops cerrig cymunedol, cnau pîn carreg chwarts melyn, melyn synthetig carreg, Tsieina, gweithgynhyrchwyr, ffatri, cyfanwerthu, rhad, yn costio\nSS6470 Mae Latte Brown ffatri uniongyrchol gwerthu a...\nSS5890 Jade sbot llwyd cyfansawdd chwarts arwynebau ...


Unwaith eto dros y penwythnos, patroliodd Heddlu Dyfed-Powys ffyrdd ledled yr ardal heddlu gan atgoffa defnyddwyr y ffyrdd i yrru’n ddiogel ac am bwysigrwydd talu sylw i’r terfynau cyflymder.\nNi fu unrhyw wrthdrawiadau a arweiniodd at anafiadau na gwrthdrawiadau angheuol.\nYn Sir Gaerfyrddin, cynhaliodd swyddogion ddeuddeg prawf anadl, gyda phob un ohonynt yn negyddol. Roedd naw trosedd o oryrru, tri lle nad oedd gwregysau diogelwch yn cael eu gwisgo, ac un am fod heb yswiriant.\nYn Sir Benfro, riportiwyd un beiciwr modur am gyflymder gormodol.\nYn Aberhonddu, stopiodd Swyddogion Plismona’r Ffyrdd chwe char am gyflymder gormodol mewn ardal 30mya, a rhoddwyd prawf anadl i 35 unigolyn er mwyn cefnogi’r ymgyrch yfed a gyrru. Yn ogystal, riportiwyd 19 beiciwr modur am gyflymder gormodol (82mya i 102mya), tri am blatiau cofrestru anghyfreithlon, un am fod heb MOT, ac un am fod heb yswiriant.\nCofnodwyd Subaru Impreza am gyflymderau o dros 100mya yn syth ac fe’i riportiwyd am droseddau penodol.\nCynhaliwyd gwiriadau cyflymder yn Llanfihangel Nant Melan. Ymdriniwyd â thri gyrrwr car am gyflymder gormodol, a stopiwyd dau feiciwr modur am droseddau plât cofrestru. Rhoddwyd prawf anadl i bob modurwr a gafodd eu stopio am droseddau tybiedig ac roedd pob prawf yn negyddol.\nYn ystod y penwythnos, atafaelwyd pum beic modur. Nodwyd fod un wedi’i ddwyn, credir fod un heb yrrwr yn bresennol wedi’i ddwyn, ac atafaelwyd tri am droseddau diffyg yswiriant/trwydded yrru. Riportiwyd dau arall am fod heb yswiriant.\n“Mae ein swyddogion yn gweithio’n galed er mwyn cadw’n ffyrdd yn ddiogel,” meddai’r Prif Arolygydd Rose-Ann Lloyd. “Pob penwythnos, mae ein swyddogion yn patrolio’r ffyrdd ac yn cynnal gweithgarwch gorfodi yn ogystal â siarad â gyrwyr/beicwyr am ganlyniadau goryrru. Mae’n dda gweld nad oedd unrhyw wrthdrawiadau difrifol y penwythnos hwn. Cyfrifoldeb pawb yw gyrru diogel, pa un ai a ydych ar feic modur, mewn car, neu mewn fan. Bydd yr heddlu’n gweithredu yn erbyn gyrwyr sy’n cyflawni troseddau ar ein ffyrdd.”


Nyrsus yn ystyried gweithredu’n ddiwydiannol oherwydd codiad cyflog o 3% – Golwg360\nCodiad cyflog wedi gadael nyrsys yn teimlo “eu bod nhw ddim cael eu gwerthfawrogi am yr hyn maen nhw’n ei wneud”, meddai'r Coleg Nyrsio Brenhinol\nforayinto35mm (CC BY 2.0)\nGallai nyrsys ystyried gweithredu diwydiannol yn sgil y cynnig o godiad cyflog o 3% meddai arweinydd undeb.\nMae’r Coleg Nyrsio Brenhinol ymysg y rhai sydd wedi bod yn feirniadol o’r codiad cyflog i staff y Gwasanaeth Iechyd Gwladol yng Nghymru a Lloegr, gan ddweud ei fod e’n “ergyd drom”.\nMaen nhw yn ychwanegu y byddai’r codiad cyflog yn cael ei dorri mewn gwirionedd wedi ystyried chwyddiant.\nYn ôl Adran Iechyd a Gofal Cymdeithasol Llywodraeth y Deyrnas Unedig bydd y “nyrs arferol” yn derbyn £1,000 ychwanegol y flwyddyn, tra bydd nifer o borthorion a glanhawyr yn cael tua £450.\nO gymharu, mae codiad cyflog o 4% wedi cael ei gynnig i weithwyr y Gwasanaeth Iechyd yn yr Alban, gyda Phlaid Cymru’n rhybuddio fod perygl y bydd gweithwyr yng Nghymru’n teimlo eu bod nhw wedi cael eu gadael lawr o edrych ar hyn.\nYn ôl Patricia Marquis, cyfarwyddwr Lloegr y Coleg Nyrsio Brenhinol, mae’r codiad cyflog wedi gadael nyrsys yn teimlo “eu bod nhw ddim cael eu gwerthfawrogi am yr hyn maen nhw’n ei wneud”.\nDywedodd wrth raglen Newsnight y byddai’r undeb yn trafod gyda’i haelodau.\n“Unwaith mae gennym ni farn – ac rydyn ni’n amau y bydd hi’n dweud eu bod nhw’n anhapus am y lefel – byddwn ni yna’n ystyried beth yw’r camau nesaf gyda nhw, a allai gynnwys ystyried gweithredu diwydiannol yn bendant.”\nRoedd y Coleg Nyrsio Brenhinol wedi ymgyrchu am godiad cyflog o 12.5%, a dywedodd ysgrifennydd cyffredinol yr undeb Pat Cullen “na fydd y proffesiwn yn cymryd hyn heb frwydr”.\n“Pan mae’r Trysorlys yn disgwyl i chwyddiant fod yn 3.7%, mae gweinidogion yn gwybod eu bod nhw’n torri cyflog ar gyfer nyrs brofiadol o dros £200 mewn termau real,” meddai Pat Cullen.\n“Bydd staff nyrsio’n aros yn urddasol wrth ymateb i beth fydd yn ergyd drom i lawer.”\nYn ôl undeb Unite, mae argymhelliad y Corff Adolygu Cyflogau yn “hollol annigonol”.\n“Mae aelodau wedi bod yn dweud wrthym ni y byddai cynnydd o 3% yn sarhad ac yn dangos nad ydyn nhw’n cael eu gwerthfawrogi – dydi e ddim hyd yn oed yn cyd-fynd â’r 4% sy’n cael ei gynnig gan Lywodraeth yr Alban i weithwyr y Gwasanaeth Iechyd, sy’n ôl-weithredol o Ragfyr 2020,” meddai swyddog cenedlaethol Unite ar gyfer iechyd, Colenzo Jarrett-Thorpe.\n“Bydd Unite yn ymgynghori’n eang gydag ein 100,000 aelod yn y gwasanaeth iechyd yn y dyddiau a’r wythnosau nesaf er mwyn gweld beth yw’r camau nesaf, a fydd yn cynnwys pleidlais ymgynghorol ar weithredu diwydiannol.”\nMae gan Unite bolisi sy’n mynnu codiad cyflog o £3,000 y flwyddyn, neu 15%, pa bynnag un sydd uchaf.\nYn y cyfamser, mae undeb Unison wedi dweud eu bod nhw’n falch fod Llywodraeth y Deyrnas Unedig wedi symud oddi wrth eu bwriad gwreiddiol o gynnig 1% o godiad cyflog, ond ychwanegodd yr undeb fod staff yn haeddu mwy.\nWrth ymateb i’r newyddion, dywedodd Dirprwy Arweinydd Plaid Cymru, Sian Gwenllian, fod yna berygl i weithwyr deimlo eu bod nhw wedi cael eu gadael lawr gan Lywodraeth Cymru.\n“Mae ein gwasanaeth iechyd dan bwysau, a heb ddigon o adnoddau na staff yn barod, a’r lleiaf y gallwn ni ei wneud yw sicrhau nad yw ein gweithwyr yn parhau heb gyflog digonol,” meddai Sian Gwellian AoS.\n“Mae yna berygl gwirioneddol y bydd staff sy’n gweithio’n galed yn y Gwasanaeth Iechyd yn edrych ar y cynnig o 4% yn yr Alban ac yn teimlo eu bod nhw wedi cael eu gadael lawr gan Lywodraeth Cymru.\n“Tra ein bod ni’n cydnabod y cyfyngiadau yn sgil cynni Torïaidd, dylai Llywodraeth Cymru barhau i berswadio San Steffan i barchu ein gweithwyr iechyd a gofal rheng flaen gyda chyflog teg.”\nMae’r Democratiaid Rhyddfrydol wedi galw ar Lywodraeth Cymru i wneud yn well hefyd.\n“Mae staff y Gwasanaeth Iechyd, fel nifer o rai eraill, wedi ymdrechu tu hwnt i ddisgwyliadau i gadw Cymru’n saff yn ystod y pandemig,” meddai Jane Dodds, arweinydd y Democratiaid Rhyddfrydol Cymreig.\n“Maen nhw wedi blino a dan straen, a thra bod cyfyngiadau’r cyfnod clo yn llacio, rydyn ni’n dal, a byddwn ni dal, mewn pandemig.\n“Mae disgwyl i gostau byw gynyddu’r un faint eleni, gan olygu na fydd cynnig y Llywodraeth fyth yn cael ei deimlo gan nifer o weithwyr y Gwasanaeth Iechyd. Rydyn ni’n mynnu gwell i staff y Gwasanaeth Iechyd.\n“Dw i’n galw ar Lywodraeth Cymru i dyrchu’n ddyfnach a gwneud yn well i staff ein Gwasanaeth Iechyd, a chynnal adolygiad o gyflogau holl weithwyr y sector cyhoeddus sydd wedi cadw Cymru’n ddiogel drwy gydol y pandemig.”\nWrth gyhoeddi’r codiad cyflog yng Nghymru, dywedodd y Gweinidog Iechyd ei fod yn gydnabyddiaeth o ymroddiad ac ymrwymiad staff.\n“Mae’r codiad cyflog hwn yn cydnabod ymroddiad ac ymrwymiad staff y Gwasanaeth Iechyd Gwladol a’r cyfraniad enfawr y maent wedi’i wneud. Mae hefyd yn cydnabod faint y mae cymunedau Cymru’n eu gwerthfawrogi.\n“Ar gyfer staff ar y cyflog isaf, mae hyn yn golygu ein bod yn talu’n fwy na’r argymhelliad Cyflog Byw o £9.50 yr awr, gan ddangos ein hymrwymiad i sicrhau fod Gwasanaeth Iechyd Gwladol Cymru’n gyflogwr Cyflog Byw.”\nCyhoeddi codiad cyflog o 3% i staff Gwasanaeth Iechyd Gwladol Cymru\n“Mae’r codiad cyflog hwn yn cydnabod ymroddiad ac ymrwymiad staff y Gwasanaeth Iechyd Gwladol a’r cyfraniad enfawr y maent wedi’i wneud”\nHeddlu eisiau’r cyhoedd eu galw os welan nhw jet skis yn aflonyddu ar adar môr\nDaw hyn yn dilyn adroddiadau fod jet skis wedi dychryn bywyd gwyllt ar yr Afon Conwy, ac wedi gyrru drwy wylogod ger Ynys Seiriol\nLlacio’r cyfyngiadau ar ymweliadau â chartrefi gofal\nDaw hyn wrth i Julie Morgan lansio Fframwaith ar gyfer Adferiad Gofal Cymdeithasol hefyd


Canllawiau i'r rhai sy'n defnyddio'n cofnodion a'n harchifau\nCasglwyd y Canllawiau Defnyddiwr canlynol i’ch helpu chi i ddefnyddio Archifdy Sir y Fflint yn eich gwaith ymchwil.\nRhif 1: Canllaw i ddechreuwyr ar ymweld ag Archifdy Sir y Fflint (PDF.doc 113KB ffenestr newydd)\nRhif 2: Canllaw i ddechreuwyr ar ddefnyddio'r ystafell ymchwil (PDF.doc 73KB ffenestr newydd)\nRhif 3: Canllaw i ddechreuwyr i ymchwilio i hanes eich teulu (PDF.doc 97KB ffenestr newydd)\nRhif 4: Canllaw i Ddechreuwyr i Ymchwilio Hanes Tŷ (PDF.doc 101KB ffenestr newydd)\nRhif 5: Cael hyd i’ch cofnodion mabwysiadu (PDF.doc 283KB ffenestr newydd)\nRhif 6: - Etifeddu deunyddiau a gadwyd yn Archifdy Sir y Fflint (PDF.doc 130KB ffenestr newydd)\nOs cewch chi unrhyw drafferth wrth lawr lwytho unrhyw ddogfen, cysylltwch â ni i gael copi wedi ei brintio.\nRydym wedi creu Canllawiau Ffynonellau i’ch helpu chi i ddefnyddio’r cofnodion gyda’ch gwaith ymchwil yn Archifdy Sir y Fflint. Mae’r rhain yn egluro beth yn union ydi’r ffynhonnell; pa wybodaeth sydd ynddi; sut y gellir defnyddio’r wybodaeth hon gyda gwahanol fathau o ymchwil; a sut i ddod o hyd i’r ffynhonnell yn Archifdy Sir y Fflint.\nRhif 1. Cofrestrau Plwyfi (PDF.doc 86KB ffenestr newydd)\nRhif 2. Y Cyfrifiad (PDF.doc 66KB ffenestr newydd)\nRhif 3. Cofrestrau Anghydffurfwyr (PDF.doc 82KB ffenestr newydd)\nRhif 4. Ewyllysiau a Chofnodion Profiant (PDF.doc 91KB ffenestr newydd)\nRhif 5. Cofrestrau Etholiadol (PDF.doc 87KB ffenestr newydd)\nRhif 6. Mapiau a Rhaniadau Degwm (PDF.doc 84KB ffenestr newydd)\nRhif 7. Cofrestriad Sifil (PDF.doc 99KB ffenestr newydd)\nRhif 8. Dyfarniadau Cau Tir (PDF.doc 78KB ffenestr newydd)\nRhif 9. Cofnodion Deddf y Tlodion Byrddau Gwarcheidwaid (PDF.doc 67KB ffenestr newydd)\nRhif 10. Cofnodion y Chwarter-Sesiwn (PDF.doc 102KB ffenestr newydd)\nRhif 12. Cofnodion y Crwner (PDF.doc 74KB ffenestr newydd)\nCanllawiau trin a chadwraeth\nMae Gwarchodwr proffesiynol Archifdy Sir y Fflint wedi creu nifer o ganllawiau ar gyfer cwsmeriaid ar sut i drin dogfennau gwreiddiol, sy’n gallu bod yn fregus ac weithiau’n anodd eu symud. Lle mae hynny’n bosibl, fyddech chi cystal â darllen y canllawiau os gwelwch yn dda cyn eich ymweliad, i chi gael deall y drefn angenrheidiol. Mae copïau o’r canllawiau trin ar gael yn yr ystafell ymchwil hefyd. Ein blaenoriaeth yw cadw dogfennau unigryw fel bod cenedlaethau’r dyfodol yn gallu eu gweld mewn cyflwr cystal â’u cyflwr presennol.\nCymerch ofal wrth defnyddio eitemau o'r archifdy (PDF.doc 47KB ffenestr newydd)\nCanllawiau ar gyfer gofalu am eich dogfennau a ffotograffau yn y cartref (PDF.doc 49KB ffenestr newydd)


Ffatri a gweithgynhyrchwyr USB Meddal PVC Tsieina SJJ\nYn yr amser modern, mae gan bawb o leiaf un neu fwy o USB i arbed gwybodaeth neu i drosglwyddo data sy'n wahanol i gyfrifiaduron.\nYn yr amser modern, mae gan bawb o leiaf un neu fwy o USB i arbed gwybodaeth neu i drosglwyddo data sy'n wahanol i gyfrifiaduron. Gall y USB PVC Meddal amddiffyn y gyrrwr USB yn dda iawn gyda'i orchudd PVC meddal meddal a sefydlog. Nid oes angen i chi boeni am i'r gyrrwr USB gael ei dorri pan fydd yn gostwng. Gellir gwneud y gorchudd PVC meddal yn siapiau hyfryd amrywiol neu gyfuniadau o wahanol liwiau. Mae'r logos 3D llawn yn gwneud y dyluniadau'n llawnach ac yn gyfoethocach. Mae hyn yn ymhelaethu yn llwyr ar syniadau ac eneidiau dwfn y dylunydd. Mae gwahanol atodiadau fel modrwyau allweddol, tannau, cadwyni allweddi, cadwyni peli ac eithrio'r gyrrwr USB yn cyflawni mwy o swyddogaethau ar gyfer y gyrwyr USB PVC meddal. Pan ydych chi'n defnyddio'r USB PVC meddal, rydych chi'n mwynhau'r amser bywyd rhyfeddol trwy'r elfennau arbennig.\nMae Colofn gyrrwr USB meddal PVC rhwng 2 GB a 256 GB, mae'n diwallu'ch angen amrywiol gyda gofynion colofn fach neu fawr. Mae'r prisiau'n agored i drafodaeth yn unol â'ch gofynion manwl.\nDeunyddiau: Gyrrwr meddal PVC + USB\nMotiffau: Die Struck, 2D neu 3D, ochrau dwbl\nPacio: Pacio pothell, neu dilynwch eich cyfarwyddyd.\nBlaenorol: Medalau Acrylig Ffram Metel


Cynnig adeiladau’r Brifysgol i addysgu myfyrwyr Ysgol - Prifysgol Aberystwyth\nCynnig adeiladau’r Brifysgol i addysgu myfyrwyr Ysgol\nMae Prifysgol Aberystwyth wedi cynnig safle i Gyngor Sir Ceredigion ar Gampws Penglais fel rhan o gynlluniau wrth gefn sydd wedi’u rhoi ar waith pe bai disgyblion yn dychwelyd yn raddol i’r ysgol cyn Medi 2020.\nMae adeilad Ysgol Penweddig yn cael ei ddefnyddio i ffurfio rhan o Ysbyty Enfys Ystwyth, felly mae’r Brifysgol wedi cynnig i Gyngor Sir Ceredigion ddefnyddio adeiladau ac adnoddau, fel y gellir darparu addysg tan ddiwedd naturiol Tymor yr Haf ym mis Gorffennaf 2020.\nBydd y safle ar gael i’r Cyngor ar Gampws Penglais. Mae’r Cyngor a’r Brifysgol yn gweithio gyda’i gilydd ar hyn o bryd er mwyn cwblhau’r trefniadau ymarferol o ran sut gall hyn weithio, a hynny o fewn cyfyngiadau’r Llywodraeth.\nMeddai Andrea James, Cyfarwyddwr Ystadau, Cyfleusterau a Phreswylfeydd ym Mhrifysgol Aberystwyth: “Rydym yn falch o allu cynorthwyo’r ysgol a’r sir. Dyma’r diweddaraf mewn cyfres o gyfraniadau gan y Brifysgol, o ran adnoddau ac arbenigedd, at yr ymdrechion i fynd i’r afael â’r feirws o fewn ein cymuned, yn ogystal ag yn genedlaethol ac yn rhyngwladol. Yn yr amseroedd heriol iawn hyn, mae ein rôl ganolog o fewn ein cymuned yn bwysicach nag erioed.”\nDywedodd Meinir Ebbsworth, Prif Swyddog Addysg: “Rydym yn falch iawn bod un o’n hysgolion yn barod i helpu Bwrdd Iechyd Prifysgol Hywel Dda mewn cyfnod o angen mawr. Fodd bynnag, rydym yn gobeithio na fydd angen defnyddio’r lleoliad fel ysbyty ac y bydd ein hymdrechion i reoli’r haint yn ddigon effeithiol. Rydym yn ddiolchgar i Brifysgol Aberystwyth am eu haelioni a’u perthynas waith wych. Os bydd angen, bydd y cyfleusterau hyn yn sicrhau y bydd disgyblion yn gallu derbyn addysg mewn amgylchedd diogel a phriodol.”\nNid oes unrhyw gyhoeddiad wedi’i wneud ynglŷn â disgyblion yn dychwelyd i’r ysgol, ac ni wyddys eto a fydd angen y cynlluniau wrth gefn hyn. Fodd bynnag, mae’r cynlluniau hyn wedi’u sefydlu er mwyn sicrhau y bydd grwpiau o ddisgyblion Penweddig yn gallu dychwelyd i’w haddysg ffurfiol ar yr un pryd â phob disgybl tebyg yn y sir.